title: Haute-Vienne

text:
Haute-Vienne on Ranskan departementti numero 87. Se sijaitsee maan keskiosassa, Viennejoen yläjuoksulla, mistä se on saanut nimensäkin. Departementti on pinta-alaltaan 5 520 neliökilometriä, ja vuonna 2011 siellä oli noin 364 000 asukasta.
Departementin pääkaupunki ja ainoa yli 50 000 asukkaan kaupunki on Limoges.


title: Kath Soucie

text: Katherine Soucie (s. 18. marraskuuta 1953 New York, New York) on yhdysvaltalainen ääninäyttelijä. Hänet tunnetaan parhaiten ääniroolistaan Vilinä ja Lillinä animaatiosarjassa Ipanat.


title: Kath Soucie

text: Soucie opiskeli näyttelemistä kaksi vuotta American Academy of Dramatic Artsissa New Yorkissa, jossa hän myös aloitti uransa näyttelijänä teatterinäytelmissä ennen siirtymistään ääninäyttelijäksi.


title: Kath Soucie

text: Opiskelunsa aikana Soucie tapasi näyttelijän, joka työskenteli useimmiten ääninäyttelijänä. Hän oli mukana erityisesti mainoksissa ja kutsui Soucien tekemään ääniä hänen kampanjaansa. Myöhemmin Soucie muutti Los Angelesiin agenttinsa kutsusta, joka oli myös muuttanut aikaisemmin New Yorkista. Soucie työskenteli hivenen televisiossa, jonka jälkeen hän sattui vahingossa päätymään animaatioiden pariin. Lopulta valinta osoittautui Soucien kannalta täydelliseksi, koska hän halusi jo alkuvaiheessa tulla näyttelijäksi ja naurattaa ihmisiä.


title: Kath Soucie

text: Soucien ensimmäinen äänirooli oli animaatiosarjassa Rambo ja vapauden voimat vuonna 1986, jolloin hän oli kolmen naishahmon ääninä., jonka jälkeen hän on esiintynyt yli 200 animaatiossa. Listaan mahtuu sarjoja ja elokuvia kuten Smurffit, Haamujengi, Pilipalipilotit, Kaunotar ja hirviö, Tiny Toons, Varjoankka, Aladdin, Gargoyles, Jimi Matala, Prätkähiiret, The Mask ja Ystäväni Tiikeri & Nalle Puh. Tämän myötä Soucie on yksi tunnetuimpia ääninäyttelijöitä ja on myös ääninäytellyt 1990-luvulta lähtien myös videopeleissä, kuten Final Fantasy X-2, Full Throttle ja .


title: Kath Soucie

text: Hän on maininnut Frank Welkerin olevan hänen esikuvansa ääninäyttelijänä.


title: Purjekala

text: Purjekala ("Istiophorus platypterus") on Tyynellämerellä ja Intian valtamerellä elävä ahvenkala. Purjekala on nimensä mukaan isoeväinen kala, joka on erittäin voimakas. Kalan pituus on täysikasvuisena 2,5–3 m sarvekkaasta nokasta pyrstöön saakka. Täysi-ikäisen kalan massa on 45–55 kg. Suurin julkaistu pyydystetyn purjekalan massa on ollut 100 kg.


title: Purjekala

text: Purjekala saalistaa noin puolimetristä nokkaansa käyttäen. Nokassa olevat pienet imukupit ovat erittäin voimakkaita. Tämän vuoksi muun muassa Meksikossa yleinen tapa pyydystää purjekalaa on kiinnittää punottu köyden pätkä (noin 30 cm) veneen perässä vedettävän siiman päähän ja hakata sen punokset auki siten, että se muistuttaa mustekalaa. Tähän purjekala käy kiinni ja nokan imukupit kiinnittyvät niin kovasti punosköyden säikeisiin, että kala joko tulee veneeseen tai siima katkeaa. Koukkua ei tässä kalastuksessa tarvita lainkaan.


title: Miset

text: Miset Oy on Mikkelin seudun elinkeinoyhtiö. Yhtiön omistajia ovat Mikkelin seudun seitsemän kuntaa, Mikkeli, Kangasniemi, Ristiina, Puumala, Hirvensalmi, Pertunmaa ja Mäntyharju.


title: Douglas A-20 Havoc

text: Douglas A-20 Havoc (tehtaan nimitys DB-7, RAF:issa Boston tai Havok, yöhävittäjänä USAF:ssa P-70) oli Douglasin vuosina 1939–1944 valmistama kaksimoottorinen lentokone, jota käytettiin sekä kevyenä pommikoneena että yöhävittäjänä. Konetyyppi oli etenkin USAAFin, RAFin ja Neuvostoliiton ilmavoimien käytössä. Koneita myytiin myös muun muassa Ranskaan, Hollantiin ja Australiaan. Konetta rakennettiin yli 7 400 kappaletta, näistä 380 lisenssillä Boeingin tehtailla.


title: Douglas A-20 Havoc

text: Vaikka Havoc ei ollut nopeimpia (huippunopeus 546 km/h), eikä sen toimintamatka ollut pisimpiä (kantama 1 754 km eli 1 090 mailia normaalilla pommikuormalla), se oli paljon käytetty hyvän ketteryytensä johdosta. Ketteryys oli edullinen ominaisuus, mikä korostui erityisesti maataistelutoiminnassa. Konetta voitaneen luonnehtia omalla kehitys- ja käyttökaudellaan keskiraskaana, sillä sen maksimi pommilasti oli 1 814 kg eli 4 000 paunaa (lbs.). Douglas A-20 Havoc:n ampuma-aseistus oli järeätä luokkaa, sillä siinä oli 6 kpl eteenpäin ampuvia 12,7 mm konekiväärejä kiinteästi koneen keulaan asennettuina, sekä lisäksi puolustusta varten 3 kpl erillisissä ampumoissa. Ylätorniin oli sijoitettu 2 kpl 12,7 mm kk:ja sekä ala-ampumoon yksi konekivääri samaa kaliiperia.


title: Douglas A-20 Havoc

text: Myöhemmin kehiteltiin vuoteen 1972 palvellut (ANG, lentävä Kansalliskaarti USA:ssa) paljolti Havocin konstruktioon pohjautunut A-26 Invader.


title: Douglas A-20 Havoc

text: Nord Streamin läheltä Suomenlahdelta löytyi Neuvostoliiton ilmavoimien tunnuksilla varustetun koneen hylky. Kone tiettävästi ammuttiin alas sen hyökätessä saksalaista rahtilaivaa vastaan.


title: Japanin naisten jalkapallomaajoukkue

text: Japanin naisten jalkapallomaajoukkue edustaa Japania naisten jalkapallon kansainvälisissä otteluissa. Se on ollut mukana neljissä olympiakisoissa ja kuusissa MM-kisoissa. Ainoat mitalinsa joukkue on saavuttanut 2010-luvulla: MM-kultaa 2011, olympiahopeaa 2012 ja MM-hopeaa 2015.


title: Japanin naisten jalkapallomaajoukkue

text: Vuosien 1991, 1999, 2003 ja 2007 MM-kisoissa Japanin pelit päättyivät alkulohkon jälkeen. Vuoden 1995 MM-kisoissa se hävisi puolivälierissä Yhdysvalloille 0–4. Atlantan 1996 ja Ateenan 2004 olympialaisissa se sijoittui seitsemänneksi. Pekingin 2008 olympialaisissa se pääsi neljän joukkueen alkulohkostaan jatkoon oltuaan omissa lohkoissaan kolmanneksi sijoittuneista paras, voitti puolivälierissä emäntämaan Kiinan 2–0 sekä hävisi välierissä Yhdysvalloille 2–4 ja pronssiottelussa Saksalle 0–2. Täten Japani sijoittui turnauksessa neljänneksi.


title: Japanin naisten jalkapallomaajoukkue

text: Vuoden 2007 MM-kisoissa Kiinassa Japani pelasi alkulohkossaan Englannin kanssa tasapelin 2–2, voitti Argentiinan 1–0 ja hävisi Saksalle 0–2. Se sijoittui alkulohkossa kolmanneksi eikä selviytynyt puolivälieriin. Hiroshi Ohashin valmentaman joukkueen maalintekijät olivat Aya Miyama (2 maalia) ja Yuki Nagasato (1 maali). Joukkueen kapteeni oli Hiromi Isozaki.


title: Japanin naisten jalkapallomaajoukkue

text: Vuoden 2011 MM-kisoissa Saksassa Japani voitti alkulohkossaan Uuden-Seelannin maalein 2–1 ja Meksikon 4–0 sekä hävisi Englannille 0–2. Joukkueen kapteeni Homare Sawa teki Meksiko-ottelussa hattutempun. Puolivälierissä Japani voitti yllättäen emäntämaa Saksan 1–0 Karina Maruyaman tekemällä jatkoaikamaalilla. Välierissä Japani voitti Ruotsin 3–1. MM-finaalissa Japani voitti Yhdysvallat rangaistuspotkukilpailussa maalein 3–1. Varsinainen peliaika päättyi 1–1, ja ottelun 117. minuutilla kisojen parhaaksi pelaajaksi valittu ja maalikuninkuuden voittanut Homare Sawa tasoitti pelin 2–2:een. Maailmanmestarijoukkueen valmentaja oli Norio Sasaki.


title: Japanin naisten jalkapallomaajoukkue

text: Vuoden 2015 MM-kisoissa Japani selviytyi loppuotteluun voittamalla kaikki sitä edeltävät ottelunsa yhden maalin erolla. Alkulohkossa se voitti Sveitsin 1–0, Kamerunin 2–1 ja Ecuadorin 1–0. Japani voitti neljännesvälierässä Alankomaat 2–1, puolivälierässä Australian 1–0 sekä välierässä Englannin 2–1. Loppuottelussa Japanin vastustaja Yhdysvallat teki jo 16 ensimmäisen minuutin aikana neljä maalia, ja Japani hävisi lopulta ottelun maalein 2–5 ja saavutti kisoissa hopeaa. Joukkueen valmentajana toimi edelleen Norio Sasaki.


title: Japanin naisten jalkapallomaajoukkue

text: Lontoon 2012 olympialaisten alkulohkossa Japani voitti Kanadan 2–1 sekä pelasi maalittoman tasapelin Ruotsin ja Etelä-Afrikan kanssa. Puolivälierissä Japani voitti Brasilian 2–0 ja välierissä Ranskan 2–1. Loppuottelussa Japani hävisi Yhdysvalloille 1–2 ja saavutti hopeaa. Japanin paras maalintekijä oli Yūki Ōgimi (ent. Nagasato), joka teki maalin niin puolivälierässä, välierässä kuin loppuottelussakin. Joukkueen kapteeni oli Aya Miyama ja valmentaja Norio Sasaki.


title: Japanin naisten jalkapallomaajoukkue

text: Aasian-mestaruuskilpailun Japani voitti vuonna 2014. Loppuottelussa Japani voitti Australian 1-0.


title: Japanin naisten jalkapallomaajoukkue

text:
Maalivahdit:
Puolustajat:
Keskikenttäpelaajat:
Hyökkääjät:


title: Japanin naisten jalkapallomaajoukkue

text: Valmentaja: Norio Sasaki


title: Grossmünster

text: Grossmünster on evankelis-reformoitu kirkko Sveitsin väkirikkaimman kaupungin Zürichin vanhassakaupungissa. Se kuuluu yhdessä Fraumünsterin ja St. Peter-Kirchen kanssa Zürichin merkittävimpiin kirkkoihin. Kirkon 62 metrin korkeuteen yltävät kaksoistornit toimivat myös huomattavina maamerkkeinä kaupungissa. Kirkkorakennus edustaa enimmäkseen romaanista arkkitehtuuria, mutta siinä on myös goottilaisia piirteitä.


title: Grossmünster

text: Kirkon rakennustyöt käynnistettiin 1000-luvun loppupuolella ja ne saatiin valmiksii vuoden 1230 tienoilla. Kirkko pyhitettiin Felixille, Regulalle ja Exuperantiukselle – Zürichin suojeluspyhimyksille. Sveitsin ensimmäinen uskonpuhdistaja Ulrich Zwingli saarnasi kirkossa 12 vuoden ajan. Vuonna 1524 Zwingli määräsi kirkosta poistettavaksi alttarimaalaukset ja kalleudet.


title: Grossmünster

text: Vuonna 1763 tulipalo turmeli Grossmünsteriä. Muun muassa kirkon tornit tuhoutuivat. Alun perin romaanista arkkitehtuuria edustanut kirkko sai goottilaisia piirteitä, kun osa kirkosta uudelleenrakennettiin goottilaiseen tyyliin. Tulipalon jälkeen kirkkoon tuotiin myös barokkikoristeita, mutta kirkon interiööri myöhemmin muutettiin takaisin edustamaan askeettisempaa romaanista tyyliä.


title: Grossmünster

text: Lasimaalausta opiskellut saksalainen nykytaiteilija Sigmar Polke on maalannut kirkkoon suuren lasimaalauksen.


title: McDonnell Douglas A-12 Avenger II

text: A-12 Avenger II ("kostaja") oli McDonnell Douglasin ja General Dynamicsin yhteistyössä tekemä suunnitelma uudesta laivastokäyttöön tarkoitetusta rynnäkkökoneesta. Koneesta suunniteltiin A-6 Intruder-koneiden korvaajaa. Koneen oli määrä olla "lentävä siipi"-mallinen häivelentokone. Nimi viittaa toisen maailmansodan aikaiseen Grumman TBF Avenger-koneeseen.


title: McDonnell Douglas A-12 Avenger II

text: Konetyypistä ei koskaan valmistunut edes prototyyppiä, ainoastaan ulkoasumalli. Tuotantokustannukset uhkasivat nousta pilviin, ja hinta-arvion ollessa 165 miljoonaa dollaria konetta kohden (1991), puolustusministeri Dick Cheney perui hankkeen.


title: McDonnell Douglas A-12 Avenger II

text: Perumisen seurauksena McDonnell Douglas/GD nostivat puolustusministeriötä vastaan kanteen. Kesäkuussa 2009 oikeus päätti, että laivastolla oli oikeus perua hanke. GD ja McDonnell Douglasin ostanut Boeing velvoitettiin lähes 3 miljardin dollarin oikeudenkäynti- ja muihin korvauksiin.


title: McDonnell Douglas A-12 Avenger II

text: A-12-koneiden suunnitellut ominaisuudet:Suorituskyky


title: Sinijalkasuula

text: Sinijalkasuula ("Sula nebouxii") on pitkäsiipinen suulien heimoon kuuluva merilintulaji.


title: Sinijalkasuula

text: Sinijalkasuula on rakenteeltaan muita suulalajeja hieman kevyempi ja sillä on pitkä, suippeneva pyrstö ja pitkä, suippo nokka. Sukupuolet ovat samannäköiset. Linnun selkäpuoli, on ruskea. Nokka ja silmänympärykset ovat sinertäväntummanharmaat. Pää on vaalea ja siinä on ruskeita raitoja. Vatsapuoli on vaalea. Nuoren linnun pää on ruskeampi kuin vanhempien lajitovereiden. Linnun keskipituus on noin 80 cm täysikasvuisena. Linnun tunnistaa helposti sinisistä räpyläjaloista.


title: Sinijalkasuula

text: Laji pesii trooppisilla ja subtrooppisilla saarilla Meksikon ja Etelä-Amerikan Tyynen valtameren puoleisella rannikolla Peruun saakka, sekä Galápagossaarilla.


title: Sinijalkasuula

text: Sinijalkasuulat syövät lähes yksinomaan kalaa.


title: Sinijalkasuula

text: Laji pesii yhdyskunnissa, mielellään eristyneillä saarilla. Sinisiä räpylöitä näytellään soidinmenoissa ja niitä käytetään hyväksi myös munien hautomisessa. Lintu pesii lähes paljaalle maalle, eikä pesäkuopassa ole juurikaan muuta ainesta.


title: Keraaminen laatta

text: Keraaminen laatta on kova pinnoitemateriaali, jota käytetään muun muassa lattioiden ja seinien verhouksena. Keraamisen laatan etuja ovat helppohoitoisuus, pinnan kestävyys sekä lämmön- ja kosteudensietokyky. Kuumuudenkestävyys tekee siitä sopivan materiaalin jopa avaruussukkulan alapinnan lämpökilpeen.


title: Keraaminen laatta

text: Keraamisia laattoja valmistetaan lukuisia eri tyyppejä, muotoja ja kokoja. Laattatyypit poikkeavat esimerkiksi pinnan mukaan: pinta voi olla lasitettu, tiivis tai huokoinen. Suorien laattojen lisäksi valmistetaan erityyppisiä reunalaattoja, profiililaattoja ja pyöristettyjä laattoja. Erikoistuotteina valmistetaan esimerkiksi hapon- tai tulenkestäviä, ja sähköä johtavia laattoja. Laatan pinta vaihtelee ominaisuuksiltaan esimerkiksi lasituksen tai polttoasteen mukaan. Mahdollinen lasitustapa ja lasituksen paksuus vaikuttavat laatan kulutuskestävyyteen.


title: Keraaminen laatta

text: Keraamisia laattoja käytetään usein kylpyhuoneiden ja muiden märkätilojen verhouksessa.


title: Keraaminen laatta

text: Keraaminen laatta valmistetaan polttamalla. Tärkeimmät raaka-aineet ovat savi, kvartsi ja maasälpä, lisäksi käytetään muun muassa talkkia, wollastoniittia, kaliittia sekä dolomiittia Tuotteen ominaisuuksia voidaan määrittää massan ainesosilla, lisäämällä poltettavaan massaan erityyppisiä lisäaineita ja eri polttotavoilla. Polttamalla laatta sintrautumislämpötilaan asti saadaan tiivis ja vähän vettä imevä laatta.


title: Keraaminen laatta

text: Laatat jaetaan valmistustekniikan mukaan kuivapuristettuihin, märkäpuristettuihin ja valettuihin laattoihin. Lasituksen avulla laatan pinta saadaan tiiviiksi, kulutusta kestäväksi ja helppohoitoiseksi. Lasite voi olla värillistä tai väritöntä. Lopputuloksena saatava pinta voi olla matta, puolikiiltävä tai kiiltävä, ja väri tasainen tai kirjava. Lasituksen pinta voi olla tasainen tai poltossa halkeillut. Silkkipainannan tai siirtokuvien avulla lasitukseen voidaan saada monimutkaisiakin kuvioita.


title: Keraaminen laatta

text: Kaakelilaatta on kuivapuristamalla valmistettu lasitettu laatta, jota käytetään lähinnä seinälaatoituksissa.


title: Keraaminen laatta

text: Klinkkerilaatta on kaakelilaattaa tiiviimpi, lasitettu tai lasittamaton laatta. Laatan pinta voi olla sileä, karhea, uritettu tai kohokuvioitu. Klinkkerilaatat valmistetaan kuivapuristamalla, ja ne ovat yleensä kaakelilaattoja mittatarkempia, paremmin kulutusta kestäviä, ja esimerkiksi pakkasenkestäviä.


title: Keraaminen laatta

text: Mosaiikkilaatta on pienikokoinen kaakeli- tai klinkkerilaatta, joka toimitetaan valmiiksi tukipaperiin tai -verkkoon kiinnitettynä ryhmänä.


title: Keraaminen laatta

text: Keraaminen tiililaatta on huokoinen laatta, joka voi olla myös reiällinen. Huokoisteena käytetään esimerkiksi sahanpurua.


title: Klinkkeri

text: Klinkkeri tai sementtiklinkkeri on sementin valmistuksessa tarvittava osa-aine, joka koostuu pääasiassa hapesta (O), piistä (Si), alumiinista (Al), raudasta (Fe) ja kalsiumista (Ca). Sen koostumuksella ja jauhatushienoudella voidaan säädellä sementin ominaisuuksia. Myös päämineraalien aliitti (CS), beliitti (CS), aluminaatti (CA) ja ferriitti (CAF) keskinäisiä suhteita muuttamalla voidaan vaikuttaa sementin ominaisuuksiin.


title: Klinkkeri

text: Klinkkerin pääraaka-aine on kalkkikivi, jonka pääosana on kalsiumkarbonaatti (CaCO). Kalkkikivilouhoksen sivutuotteena syntyvistä kivistä ja muun teollisuuden sivutuotteista saadaan sementin valmistuksessa tarvittavia osa-aineita, kuten piioksidia (SiO), rautaoksidia (FeO) ja alumiinioksidia (AlO). Louhitut kiviainekset murskataan ja niiden kemiallisten koostumusten perusteella määritetään syöttösuhteet. Kiviaines syötetään raakajauhemyllyyn, jossa se jauhetaan hienoksi. Raakajauhe syötetään esilämmitysjärjestelmään, jossa jauhe kuumenee. Tämän jälkeen se pudotetaan kiertouuniin, jossa se poltetaan noin 1400 °C:n lämpötilassa. Kalkki-, pii-, alumiini- ja rautayhdisteet reagoivat kalsiumyhdisteiksi ja sintraantuvat sementtiklinkkeriksi. Uunin kierron loppupäässä sementtiklinkkeri jäähdytetään nopeasti noin 200 °C:seen.


title: Luettelo televisiosarjan Kim Possible hahmoista

text: Luettelo piirrossarja Kim Possiblessa esiintyvistä kuvitteellisista hahmoista ja heidän kansallisuuksistaan.


text: Apinanyrkki ("Monkey Fist") (äänenä Tom Kane, suomeksi Sasu Moilanen kausilla 1-3 ja Vesa Hämes 4. kaudella) on pahishahmo Kim Possiblessa.


text: Lordi Monty Fisk on rikas englantilainen, joka on erikoistunut mystiikkaan ja Apina kung fuuhun. Hän oli alun perin arkeologi ja etsi erityistä apinannäköistä patsasta, jonka avulla hän saisi mystiset apinan voimat ja voisi valloittaa maailman. Patsaan avulla hän muuntautui osittain apinan kaltaiseksi ja otti nimekseen Apinanyrkki. DNAnun avulla hänen kätensä ja jalkansa geenimanipuloitiin apinan raajoiksi. Apinanyrkki on myös yksi kolmesta konnasta joka muistavat Ronin nimen, ja häntä pidetäänkin usein enemmän Ronin arkkivihollisena kuin Kimin. Sillä usein hänen suunnitelmansa pilaavat Ron ja Rufus, eikä Kim.


text: Geenimanipuloinen seurauksena Apinanyrkki on huomattavasti ketterämpi ja ulottuvampi, kuin normaali ihminen. Lisäksi mystisen patsaan avulla hän on vahvempi ja kykenee jopa murskaamaan kypärän paljain käsin. Apinanyrkki hallitsee Apina kung futa, jota hän harjoittelee päivittäin ninja-apinakätyreittensä kanssa. Tämän ansiosta hän on Shegon kanssa ainut konna joka kykenee vastaamaan Kim Possiblen taistelutaidoille.


text: Bonnie Rockwaller on lukiolaistyttö Kim Possible -ohjelmassa. Hahmo teki ensiesiintymisensä sarjan ensimmäisessä jaksossa, kesäkuussa 2002.


text: Kelly Ripa toimi Bonnien äänenä A Sitch in Time: Future jaksossa, jossa Bonnie oli 20 vuotta vanhempi. Pääasiassa hahmon äänenä toimi Kirsten Storms. Suomeksi hahmon dubbasi Annituuli Kasurinen.


text: Bonnie käy Kimin kanssa samaa Middletonin lukiota ja he molemmat ovat koulun Cheerleading huutosakissa. Hän monesti kilpailee Kimiä vastaan joka asiassa ja yrittääkin päästä cheerleadingin ryhmän johtajaksi Kimin tilalle. Hyvin imagonsa tuntevana, Bonnie aiheuttaa ylimääräisiä paineita muille koulun oppilaille ja varsinkin kun on kyse muodista. Hän onkin usein ensimmäisenä kritisoimassa Kimin vaatetusta. Melko snobina, pinnallisena ja itsekkäänä hän siitä huolimatta kuuluu lukion suosittuihin oppilaisiin.


text: Bonnie on itserakas, trenditietoinen lukiolaistyttö. Hän on itsevarma, vakuuttava ja hyvin kilpailuhenkinen. Aivan kuten Kim, mutta he kuitenkin eroavat toisistaan hyvin paljon. Kimin halutessa saavuttaa omat tavoitteensa ja auttaa muita, kun sitä vastoin Bonnien haluaa tulla kunnioitetuksi ja kuuluisaksi. Tämä johtaakin usein siihen, että Bonnie pitää siitä kun hän saa viedä Kimin nenän edestä parrasvalot. Huolimatta siitä miten itsevarma Bonnie onkaan, hän ei kuitenkaan uskalla ottaa haastetta vastaan, joka näyttää olevan hänelle liian vaikea ja yrittääkin kaikin keinoin välttää sitä. Eikä hän suostu oppimaan omista virheistään ja muuttamaan mielipiteitään vaikka Bonnie olisi kuinka väärässä. Lisäksi Bonnien perhe-elämä ei ole mitenkään kehuttavaa verrattuna Kimin perheeseen. Vaikka Kim monesti ärsyyntyy veljiensä kepposista, Bonniella puolestaan on kaksi isosiskoa, jotka jatkuvasti herjaavat pikkusiskoaan henkisesti.


text: Camille Leon on Kim Possiblen vihollinen. Hän on muotitietoinen, ja hänen roistokumppanejaan ovat Muodistit. Camille Leon yleensä varastaa arvokkaita vaatteita tai mallistoja. Hän yleensä tekee yhteistyötä Muodistien kanssa. Camille käyttää arvokkaita vaatteita ja koruja.


text: Camillella on erikoistaito muuttaa omaa ulkonäköään. Eräässä jaksossa Camille muutti itsensä Kim Possibleksi. Lopussa Monique huomasi, että hänellä oli päällä kalliita vaatteita, ja sen jälkeen hän käräytti Camillen.


text: DNAnu ("DNAmy") on Team Possiblen vihollinen. Hän pitää Traagista, mutta yhdessä jaksossa paljastui, että hän pitääkin Apinanyrkistä. DNAnu pitää myös pehmoleluista, joita hän keräilee. DNAnu rakastaa kaikkea söpöä. DNAnun oikea nimi on Amy Hall.


text: Duff Killigan on vastustajahahmo, joka teki ensiesiintymisensä jaksossa "Numer One".


text: Hän on kuumapäinen skotlantilainen ex-golf ammattilainen, joka juuri kuumapäisyytensä takia sai lopullisen pelikiellon jokaiselle golf-radalle, jopa minigolf-radoille. Tämän seurauksena Killigan aloitti rikollisuransa ja käyttääkin aseinaan kaikkea mikä liittyy golfiin, kuten räjähtäviä golfpalloja ja nopeasti kasvavaa ruohoa, jonka avulla Killigan yrittää tehdä koko maailmasta hänen golf-kentän.


text: Killigan oli aikaisemmin ammattilainen golfin pelaaja, mutta saatuaan ikuisen pelikiellon jokaiselta golfkentältä liiallisen kuumapäisyytensä vuoksi, hän ryhtyi rikolliseksi. Kim kohtasi Killiganin ensi kerran, kun Globaali Oikeudesta pyydettiin hänen apuaan selvittämään kadonneita aseita. Killigan olikin kaiken takana ja hän käytti varastettuja aseita omiin tarkoituksiinsa kehittäessään aseita jotka ovat teemaltaan Golf aiheisia. Hän aloitti suunnitelmansa muuttaa koko maailma yhdeksi suureksi Golf-radaksi, mutta ei kuitenkaan kyennyt toteuttamaan suunnitelmaansa Kim Possiblen estäessä Killiganin aikeet.


text: Myöhemmin Killigan ryhtyi tekemään enemmän yhteistyötä muiden rikollisten kanssa kuten Apinanyrkin, Tohtori Traagin sekä Shegon. Lisäksi hän on keskittynyt varastelemaan suuria teknisiä laitteita, joita Tohtori Traagi mielellään käyttää yrittäessään valloittaa maailman.


text: Leo Haukkis () on Middletonin lukion opettaja, jota Kim ja Ron käyvät. Hän opettaa useita eri kursseja, koska osa opettajista on juuri silloin sairaana tai lomilla ja onkin saanut lempinimekseen "ikuinen sijaisopettaja". Itse Haukkis kävi nuorempana sotilaskoulua. Tämän myötä hän onkin erittäin kurinalainen ja tiukka opettaja.


text: Hänen isoisänisänsä oli konstaapeli.


text: Haukkis on aina hyvin "sotahullu" siitä lähtien, kun hän kävi lapsena sotavoimien koulua, jonka aikana Haukkis yleni luutnantiksi ja pääsi myöhemmin suorittamaan tehtävää pohjoiseen, tutkimaan tunnistamatonta yhteenottoa oman yksikkönsä kanssa. Tämän jälkeen hän onkin toiminut opettajana ja tarkemmin sijaisopettajana monipuolisten taitojensa ansiosta. Hän toimi muun muassa kotitalouden opettajana ja oppi ruoanlaiton juuri suoritamassaan tehtävässä sotavoimissa.


text: Armeijan ja sodan käyneenä Haukkis on opettajanakin hyvin samankaltainen, kuin armeijan upseerit. Hän on tiukka ja suuttuu erittäin nopeasti, eikä hänellä ole sen kummempaa huumorintajua. Haukkis ei myöskään pidä siitä jos hänen auktoriteettiään uhataan tai joku oppilaista ei yritä parastaan.


text: Haukkis on kuitenkin jämerä, mutta oikeudenmukainen, sillä hänellä ei ole suosikkioppilaita. Usein hän pitää siitä ollessaan johtajana ja arvosanat Haukkis antaa ansaitusta työstä, eikä piittaa siitä millainen tai mitä hän on jostain oppilaasta ollut mieltä. Ankaruudesta huolimatta, Haukkis on osoittanut osaavansa olla lempeä ja arvostaa varsinkin kotitekoisia leivoksia.


text: James Possible on Kim Possiblen sekä Jimin ja Timin isä. Hän on ammatiltaan raketti-insinööri. Hän työskentelee avaruuskeskuksessa ja hänen vaimonsa on rouva Maria Ann Possible, joka on taas aivokirurgi.


text: Jim ja Tim Possible ovat James Possiblen ja Rouva Possiblen lapsia, jotka ovat kiinnostuneita kaikenlaisista raketeista, lasereista ynnä muista. Heidän siskonsa on Kim Possible, joka kutsuu heitä kääliöiksi ("kaksoisääliö"). Vaikka Jim ja Tim ovatkin ärsyttäviä, Kim kuitenkin pitää heistä. He välillä sanovat oman letkautuksensa hicabicaboo ja huchaa.


text: Jim ja Tim Rakensivat yhdessä jaksossa Piivaihehajottimen taskumallin ja voittivat Tohtori Traagin pahat suunnitelmat.


text: Kaljurotta Rufus on Ron Stoppablen lemmikki, joka on aina hänen taskussaan ja pelastaa usein Kim Possiblen ja Ronin muun muassa ansoista, häkeistä tai käsiraudoista. Ronin isä ei allergian takia halunnut heille karvaista lemmikkiä, joten Ron osti Rufuksen Alehallista.


text: Rufus on älykäs ja hänellä on paljon yhteistä omistajansa kanssa. Rufus rakastaa myös Bueno Nachon ruokaa ja inhoaa apinoita.


text: Eräässä Lilo & Stitch (televisiosarja) jaksossa häntä luultiin koekappaleeksi, mutta kaikkien onneksi Stitch todisti tämän väitteen vääräksi!


text: Monique on yksi Kim Possiblen parhaimmista ystävistä. He tapasivat ensi kertaa vaatekaupassa nimeltään Club Banana. Monique ja Kim Possible tapasivat toisen kerran Kleopatran kaappiesittelyssä museolla, jossa tapahtui ryöstö ja sieltä varastettiin talismaani, jonka Anubiksen ylipapit olivat antanut Kleopatralle. Sen piti antaa yliluonnoliset voimat.


text: Monique pitää Bueno Nachon ruoista sekä painista niin kuin Ron Stoppable ja käyttää usein lyhenteitä (esim. KMK= kerro mulle kaikki). Lisäksi Monique on kiinnostunut muodista. Hänen muotitietoudestaan oli hyötyä kun Camille Leon varasti Club bananan syysmalliston ja Monique lähti salaa Kimin mukaan auttamaan Kimiä Italiaan kun Ron oli jäänyt Haukkiksen kanssa alehallin ylijäämälaatikkoon.


text:
Moottori Ed (äänenä John DiMaggio) on moottoripyöristä ja autoista pitävä Kim Possiblen vihollinen. Hänen tapanaan on pukeutua rock-tähden tyylisiin vaatteisiin. Hän kutsuu Kim Possiblea yleensä babeksi. Hän on myös Tohtori Traagin serkku. Moottori Ed tekee enemmänkin pikkurikoksia verratuna serkkuunsa Traagiin.
Ed on lätkässä Shegoon ja kutsuu häntä joko babeksi tai kullannupuksi. Yhdessä jaksossa hän varasti Kimin isän tekemän raketin ja teki siitä jättiläismäisen monsteriauton. Sitä ennen hän vapautti Shegon vankilasta jolloin Traagi luuli että Ed vapauttaisi hänet ja pääsisi pois vankilasta, mutta Ed välitti Shegosta enemmän. Ed teki ensiesiintymisensä kun Kim ja Ron ystävystyivät Felix nimisen pojan kanssa joka käyttää pyörätuolia Ed varasti pojan äidin tekemän huipputekniikalla varustetun pyörätuolin ja sai Traagin innostumaan moottoripyöristä, ja kuten varmaan arvaa, hänen suunnitelmansa tehdä pyörätuolista huippumoottoripyörä petti.


text: Rouva Possible on aivokirurgi, joka on Kimin, Jimin ja Timin äiti. Hänen puolisonsa on James Possible, joka on tiedemies rakettikeskuksessa.


text:
Senior Seniori Juniori (äänenä Nestor Carbonell) on Senior Seniori Seniorin pilalle hemmoteltu poika, joka on kiinnostuneempi ulkonäöstä ja bailaamisesta kuin isänsä rikossuunnitelmista. Hänellä on aina tapana käyttää ihovoiteita ja aurinkoöljyä. Isänsä pakottamana he yrittävät vallata maailmaa, mutta he eivät ikinä onnistu. He asuvat omalla saarella ja ovat miljardöörejä. Juniorin ja Seniorin pahimmat viholliset ovat Kim Possible ja Ron Stoppable sekä Rufus. He ovat ainoat konnat Apinanyrkin kanssa jotka muistavat Ronin nimen.
Hän oli ihastunut Kimiin, koska Animologia-kirjassa sanottiin, että he ovat sielunkumppanit. Myöhemmin hän alkoi seurustelemaan Kimin luokkatoverin Bonnien kanssa.


text: Senior Seniori Seniori ("Señor Senior Sr.") on eläkkeelle jäänyt multimiljonääri, joka aloitti uuden harrastuksen valloittaa maailman poikansa Senior Seniori Juniorin kanssa.


text: Seniori on eläkkeelle jäänyt multimiljonääri, joka alkoi Ron Stoppablen ehdotuksesta harrastamaan maailman valloitusta. Hänellä on Kim Possiblen vastustajista suurin budjetti käytössään, jonka avulla Seniori voikin käyttää rahaa hankkiakseen parhaita mahdollisia laitteita saavuttaakseen tavoitteensa. Maailman valloituksesta huolimatta, hän on kiinnostunut enemmän omasta maineestaan ja saavutuksistaan, kuin vallasta. Huolimatta suurista resursseista, Seniori luottaa mieluummin omiin kykyihinsä ja joskus oman poikansa taitoihin, eikä palkkaa muita rikollisia tekemään työnsä.


text: Seniori on kohtelias ja kaupunkilaismainen konna, joka ei kuitenkaan ole vaarallinen kaksintaistelussa ikänsä vuoksi. Hän usein antaa kohteliaisuudenosoituksia Kim Possiblelle juuri kun Seniori on jättämässä hänet kuoleman ansaansa. Toisin kuin muut viholliset Seniori on ovela ja asiantunteva vihollinen, joka on kaiken lisäksi tervejärkinen. Hänellä ei ole minkäänlaista eriskummallista ja omituista teemaa rikoksissaan toisin kuin Apinanyrkki jolle apinat ovat suuri intohimo tai Duff Killigan joka käyttää rikoksissaan golf teemaa. Seniori kuitenkin pitää kiinni pahisten perinteisistä säännöistä, kuten "jätä huone kun olet sitonut kiinni vastustajasi ja jättänyt hänet kuollettavan aseen uhriksi". Näiden sääntöjen seurauksena Seniori usein joutuu päihitetyksi. Ikänsä puolesta hän ei ole mikään notkea taistelija, joita Kim Possiblella riittää, mutta Seniori on erittäin taitava eri moottoriajoneuvojen kuljettaja ja onkin entinen moninkertainen X-Pelien mestari.Tohtori Traagi ("alkuperäinen nimi Dr. Drakken") on hullu tiedemies ja pääkonna. Traagilla on apuri Shego, joka taistelee Kim Possiblea vastaan sillä välin kun hän itse taistelee Ron Stoppablen kanssa. Tohtori Traagin loivat Mark McCorkle ja Bob Schooley, ja se teki ensiesiintymisensä sarjan ensimmäisessä jaksossa vuonna 2002.


text: Tohtori Traagi syntyi Drew Theodore P. Lipskyna. Hänellä oli ylisuojelevainen äiti ja muut lapset kiusasivat häntä koulussa hänen ollessaan lapsi, koska muut ajattelivat hänen olevan pelottava ja nörtti. Hänen älykkyytensä ja pahismaiset piirteet ilmenivät jo nuorena, joista huomattavin tapaus oli jolloin hän rakensi laitteen joka pystyi manipuloimaan kaikkea, joka oli tehty kumista, jonka vuoksi hän oli miltei voittamaton polttopallossa.


text: Kuitenkin, teini ikäisenä hän keskittyi enemmän nörttiyteen kuin pahismaisuuteen. Hänelle kasvoi kiinnostus robotiikkaa kohtaa ja oli samassa lukiossa Kim Possiblen isän, James Possiblen kanssa, jonka jälkeen heistä tuli ystäviä. Eräänä päivänä Lipsky lupasi etsiä Jamesille, hänelle ja heidän ystävilleen Chenille ja Rameshille daamit tanssiaisiin. Koska hän ei löytänyt daameja heille, hän rakensi joukun robotteja (Bebejen esirobotit) tanssiaisiin. Robotit eivät toimineet miten niiden olisi pitänyt, joten Possible ja muut nauroivat hänelle. Nolona ja vihaisena ystävilleen, Traagi jätti yliopiston kesken ja vannoi kostoa. Tämän myötä hän aloitti roistona elämisensä.


text: Traagi esiintyi ensi kerran Kim Possiblen arkkivihollisena ja hulluna tiedemiehenä, joka yritti valloittaa maailmaa. Sarjan ensimmäisissä jaksoissa hahmon taustasta kerrottiin pikku hiljaa enemmän ja enemmän. Aluksi tuli selville ainoastaan, että häntä kiusattiin lapsena, jonka myötä Traagin halu vallata maailma kasvoi entisestään. Hänen menneisyydestään kerrottiin enemmän sarjan jaksossa, jossa Traagi yritti saada pitkään hautomaansa kostoa entisille luokka tovereilleen James Possiblelle, Chenille ja Rameshille, jotka nauroivat hänelle yliopisto aikoina yrittäessään luoda täydelliset treffit roboteilla. Traagi myös kidnappasi edellä mainitut henkilöt samoilla, mutta parannetuilla Bee-Bee roboteilla. Samalla hänelle selvisi Kim Possiblen olevan tohtori Possiblen tytär ja Kimille Traagin olleen isänsä entinen koulukaveri. Sittemmin Traagi jatkoi edelleen maailman valloitus yrityksiään yhdessä Shegon ja kätyreidensä kanssa.


text: Tohtori Traagi ja Shego esiintyvät myös yhden kerran Lilo ja Stitch - animaatiosarjassa Tohtori Hamsterin apulaisina tehtävänään vangita koekappale 626 eli Stitch. Jakson lopussa kaiken selvittyä Tohtori Traagin vedenalainen piilopaikka tuhoutuu.


text: Wade Load (äänenä Tahj Mowry) on lapsinero ja ryhmän aivot. Waden loi Mark McCorkle ja Bob Schooley. Hänen ensiesiintymisensä oli animaatiosarjan jaksossa "Crush" vuonna 2002.


text: Wade on 10-vuotias lapsinero, jonka älykkyysosamäärä on 146. Hän ylläpitää Kim Possiblen internetsivua ja valmistaa hänelle eri vekottimet tehtäviä varten. Wade keksi myös kimmunikaattorin, jonka avulla Kim ja Ron voivat tarpeen tullen pyytää apua. Hän suoritti lukion ja yliopiston kahdeksassa kuukaudessa. Wade viettää aikansa hämärässä huoneessaan tietokoneensa äärellä.


text: Yori on japanilainen tyttö, joka käy salaista ninjakoulua Japanissa. Yori on esiintynyt muutamassa jaksossa. Sensei oli Yorin opettaja ninjakoulussa. Ensimmäisessä jaksossa Apinanyrkki varasti Lootuskalvan ja Yori tarvitsi apua Ron Stoppablelta. Yori on ihastunut Roniin, mutta heidän suhteensa kariutui viimeistään Ronin ruvetessa seurustelemaan Kimin kanssa sarjan neljännellä tuotantokaudella.


title: Saana (laulaja)

text: Saana (oik. Sari Matala, s. 17. kesäkuuta 1973 Simo) on suomalainen laulaja, joka tuli tunnetuksi päästyään Ponnahdus Pinnalle -kilpailun finaaliin vuonna 1993. Vuonna 1995 Saana osallistui Seinäjoen Tangomarkkinoille sijoittuen toiseksi. Saana on osallistunut Syksyn Sävel -laulukilpailuun vuonna 2000 kappaleella Läpi Tähtisumujen ja vuonna 2001 kappaleella Muistatko, jolloin hän sijoittui kolmanneksi. Vuonna 2002 Saana osallistui Suomen Euroviisukarsintoihin My special one -kappaleella.


title: Saana (laulaja)

text: Saana on tehnyt lauluja myös muille artisteille.


title: Jukka Ruusumaa

text: Jukka Tapani Ruusumaa (s. 28. lokakuuta 1962 Huittinen) on muusikko ja laulaja, joka toimi kosketinsoittajana Kasimir-orkesterissa. Vuonna 1994 hän voitti Ykköstähti-kisan. Vuonna 1999 hän yritti Syksyn sävel -kilpailuun, mutta karsiutui siitä.


title: Jorma Muurinen (pilapiirtäjä)

text: Jorma Muurinen, taiteilijanimeltään Poonah (s. 1943 Uusikirkko) on suomalainen pilapiirtäjä. Muurinen aloitti työt käsinlatojana kotkalaisessa Eteenpäin-lehdessä vuonna 1962, mutta alkoi pian myös piirtää samaan lehteen. Hän siirtyi latojaksi ja piirtäjäksi Kouvolan Sanomiin vuonna 1967 ja päätoimiseksi piirtäjäksi vuonna 1975. Muurisen piirroksia on julkaistu myös Kymen Sanomissa, Etelä-Saimaassa ja Hämeen Sanomissa.


title: Viikko-Eteenpäin

text: Viikko-Eteenpäin oli vuonna 1905 perustetun, Kotkassa ilmestyneen Eteenpäin-lehden jatkaja. Kun Eteenpäin yhdistyi vuonna 1989 toisen kotkalaisen sanomalehden, Etelä-Suomen kanssa, fuusiossa syntyivät alueen suurlehdeksi noussut Kotkan Sanomat (myöh. Kymen Sanomat) ja Viikko-Eteenpäin, joka jatkoi Eteenpäin-lehden sosiaalidemokraattista kantaa. Lehti lopetettiin vuonna 2011.


title: Viikko-Eteenpäin

text: Viikko-Eteenpäin ilmestyi kerran viikossa torstaisin ja sitä julkaisi Kymen Viikkolehti Oy. Lehden ensimmäinen päätoimittaja oli vuosina 1989-1993 Risto Tuominen. Viimeinen päätoimittaja oli Reijo Hämäläinen. Viikko-Eteenpäin levikki oli viime vaiheissa 5 435 (2007) ja levikkialue Kymenlaakso. Lehden aiheita olivat politiikka ja paikalliskulttuuri.


title: Viikko-Eteenpäin

text: SDP:n puoluehallitus päätti kesäkuussa 2011 keskittää puolueen viestintätuen pää-äänenkannattajansa Uutispäivä Demarin kehittämiseen. Päätös johti maakunnissa ilmestyvien aluelehtien tukien heikkenemiseen, mikä heikensi Viikko-Eteenpäin-lehden taloutta huomattavasti. Kymen Viikkolehti Oy:n hallitus päättikin lehden ilmestymisen lopettamisesta kokouksessaan 20. kesäkuuta 2011. Viikko-Eteenpäin viimeinen numero ilmestyi vuoden 2011 lopussa.


title: Viikko-Eteenpäin

text: Lopettamisen taustalla oli varsinaisesti puolueiden viestintätuen supistaminen sekä se että uuden lainsäädännön mukaan puolue voi käyttää viestintätukea vapaasti erilaisiin viestintämuotoihin, kun aiemmin vuoteen 2008 saakka kyse oli suoraan lehdille maksetusta lehdistötuesta.


title: Viimeinen savotta

text: Viimeinen savotta voi tarkoitta seuraavia:


title: Linda Sánchez

text: Linda T. Sánchez (s. 28. tammikuuta 1969) on yhdysvaltalainen demokraattisen puolueen poliitikko.


title: Linda Sánchez

text: Sánchez syntyi Orangessa, Kaliforniassa meksikolaisten maahanmuuttajavanhempien seitsemästä lapsesta kuudenneksi. Hän valmistui Kalifornian yliopistosta juristiksi saatuaan jo vuonna 1991 oppiarvon pääaineenaan espanjan kieli.


title: Linda Sánchez

text: Sánchez on edustanut vuodesta 2003 Kalifornian 39. vaalipiiriä Yhdysvaltain edustajainhuoneessa. Hänen asemansa on sikäli historiallinen, että hän ja Loretta Sanchez ovat ensimmäiset yhtäaikaisesti kongressissa istuvat siskokset.


title: Ralph Hall

text: Ralph Moody Hall (s. 3. toukokuuta 1923) on yhdysvaltalainen poliitikko.


title: Ralph Hall

text: Hall syntyi Faten pikkukaupungissa Texasissa ja valmistui Rockwall High Schoolista 1941. Hän on toisen maailmansodan veteraani ja koulutukseltaan lakimies.


title: Ralph Hall

text: Hall pääsi Texasin osavaltionsenaattiin 1962 ja aloitti vuonna 1981 liittovaltion edustajainhuoneessa Texasin neljännestä vaalipiiristä Ray Robertsin seuraajana. Hän tuli valituksi demokraattisesta puolueesta ja on istunut edustajainhuoneessa yhtämittaisesti siitä lähtien.


title: Ralph Hall

text: Hall oli pitkään edustajainhuoneen konservatiivisimpia demokraatteja ja siirtyikin vuonna 2004 republikaaneihin. 91 -vuoden iässä hän oli vanhin edustajahuoneen jäsen ikinä. Hän istui edustajainhuoneessa vuoteen 2015 saakka.


title: Ralph Hall

text: Hall oli naimisissa Mary Ellen Murphyn kanssa vuodesta 1944 tämän kuolemaan vuonna 2008. Heillä on kolme poikaa.


title: 6. SS-panssariarmeija

text: 6. SS-panssariarmeija () oli Saksan maavoimien yhtymä toisessa maailmansodassa.


title: 6. SS-panssariarmeija

text: Armeijaa ei nimitetty SS:n kuuluvaksi ennen Ardennien taistelua. SS-nimitys tuli kuitenkin yleiseen käyttöön myös tuota ajanjaksoa koskevaksi toisen maailmansodan jälkeen. Lähdekirjallisuudessa saatetaan puhua pelkästään 6. panssariarmeijasta.


title: 6. SS-panssariarmeija

text: 6. panssariarmeija perustettiin 14. syyskuuta 1944 annetulla OKW:n käskyllä (OKW/WFST/Op (H)West Nr. 0011235/44 g.Kdos vom 14.9.1944), jossa määrättiin kokoonpanoksi ohje K.St.N 11 täydennettynä tiedustelupataljoonalla. Perustajaksi määrättiin Wehrkreis III ja paikaksi Maulbronn.


title: 6. SS-panssariarmeija

text: Armeijaan kuuluivat 16. joulukuuta 1944 I ja II SS-panssariarmeijakunta sekä LXVI armeijakunta, mutta jo kuukauden lopulla II SS-panssariarmeijakunta oli korvattu 12. kansankrenatööridivisioonalla. Se osallistui taisteluihin länsirintamalla muun muassa Ardennien taisteluun ja 21. tammikuuta 1945 alkaen Unkarissa.


title: 6. SS-panssariarmeija

text: Maaliskuussa 1945 armeija käynnisti Unkarissa operaatio Frühlingserwachenin, joka oli saksalaisten hyökkäys puna-armeijaa vastaan Balatonjärvellä. Tavoitteet olivat korkealla, mutta alkuhämmästyksestä selvinnyt puna-armeija käynnisti vastahyökkäyksen, joka aiheutti panssariarmeijalle suuria tappioita ja ajoi sen pois Unkarista aina Wieniin saakka. Se siirrettiin osaksi SS-joukkoja hiukan ennen sodan päättymistä 2. huhtikuuta 1945. Huhtikuussa 1945 armeija puolusti Wieniä puna-armeijan hyökkäystä vastaan.


title: 6. SS-panssariarmeija

text: Sodan päättyessä 8. toukokuuta 6. SS-panssariarmeija oli Itävallassa, Linzin ja Wienin välisellä alueella. Sen jäänteet antautuivat yhdysvaltalaisille joukoille Ennsissä Steyrissä 9. toukokuuta 1945.


title: 6. SS-panssariarmeija

text: 6. SS-panssariarmeijan komentajana oli sen perustamisesta loppuun asti kenraalieversti Josef ”Sepp” Dietrich.


title: Kauhukeittiö

text: Kauhukeittiö () on yhdysvaltalainen ruoanlaittoon keskittyvä tositelevisio-ohjelma, jonka pääosassa on Gordon Ramsay. Sarja perustuu alkuperäiseen brittiversioon.


title: Kauhukeittiö

text: Ohjelman ensimmäinen esitys nähtiin 30. toukokuuta 2005. Sarjan seitsemäs kausi nähtiin Yhdysvalloissa tiistai-iltaisin 1. kesäkuuta – 10. elokuuta 2010. Sarjan kahdeksas kausi alkoi 22. syyskuuta 2010. Kolmannentoista kauden jälkeen Fox-kanava ilmoitti uusivansa sarjan ulkoasun kausille 15 ja 16. Sarjan 15. kausi alkoi 15. tammikuuta 2016.


title: Kauhukeittiö

text: Kauhukeittiö on toiseksi korkeimmalle arvostelluin kilpailutv-ohjelma Yhdysvalloissa, ja sen edelle yltää vain "Selviytyjät". Nielsen-arvostelujen mukaan joka kausi on saanut aina tarpeeksi katsojia, jotta Fox on uusinut sarjan sopimuksen.


title: Kauhukeittiö

text: Formaatti on samanlainen kuin ohjelman brittiversiossa: kilpailijat jaetaan siniseksi ja punaiseksi joukkueeksi, jotka kilpailevat toisiaan vastaan ruoanlaittokilpailuissa. Kun kilpailijoiden määrä on karsittu viiteen (tai kuuteen kausilla 4–7) joukkueet yhdistyvät yhdeksi mustaksi joukkueeksi, ja alkaa yksilökilpailu.


title: Kauhukeittiö

text: Joka jakso alkaa joukkue- tai yksilöhaasteella. Voittanut joukkue tai kokki saa usein palkinnon, kun hävinnyt joukkue saa rangaistuksen, joka on usein siivoamista, ruokien tekoa tai koristelua.


title: Kauhukeittiö

text: Illalliskattauksessa kokit huolehtivat sellaisen ruoan valmistuksesta, jonka Gordon Ramsayn vaativa maku kelpuuttaa. Toisinaan Ramsay saattaa heittää jopa lautasellisen ruokaa roskiin yhden ainesosan puutteesta, jolloin joukkue joutuu valmistamaan ruoan uudelleen. Myös, jos Ramsay näkee keittiössä ongelmia, hän käskee toisinaan jonkun pelaajan auttaa toista. Jos koko keittiöllä on vaikeuksia, hän saattaa sulkea keittiön huutamalla: "Shut it down!" tai "Switch it off!".


title: Kauhukeittiö

text: Illalliskattauksen jälkeen Ramsay valitsee voittajajoukkueen ja parhaan kokin hävinneestä joukkueesta. Tämän kokin täytyy usein tehdä päätös siitä, ketkä kaksi kokkitoveriaan nimetään pudotukseen. Toisinaan, jos kattaus on ollut erittäin hyvä tai huono, Ramsay ei valitse voittajaa ollenkaan. Joskus Ramsay myös muuttaa nimettyjä ja valitsee pudotusuhan alle jonkun muun. Jokaisella nimetyllä kokilla on mahdollisuus kertoa Ramsaylle, miksi heidän pitäisi jäädä, mutta lopullinen päätös on hänen oman mielipiteensä mukainen. Pudotuksen jälkeen kokki antaa Ramsaylle takkinsa, Ramsay iskee sen koukkuun rei'ittäen takin ja koukun yläpuolella oleva kilpailijan kuva palaa symboloimaan pudotusta.


title: Kauhukeittiö

text: Kun jäljellä on enää kaksi kokkia, Ramsay jakaa Kauhukeittiön kahteen ruokailualueeseen. Kaksi viimeistä pelaajaa suunnittelevat ja sisustavat alueensa sekä muodostavat ruokalistansa. Kuusi viimeksi pudotettua kokkia palaavat auttamaan finalisteja valmistamaan ruoat.


title: Kauhukeittiö

text: "Kauhukeittiö" eroaa pudotustyyppisistä tositelevisio-ohjelmista sillä tavalla, että tuomarointi ja pudotus lankeaa aina lopulta yhden henkilön, Ramsayn, niskoille. Lisäksi Ramsaylla on voima muuttaa ohjelman kulkua, kuten jättämällä hävinneen joukkueen nimetyt huomiotta, pudottamalla voittajajoukkueen jäseniä, pudottamalla kokkeja kesken kattauksen sekä siirtämällä kokkeja toisiin joukkueisiin.


title: Kauhukeittiö

text: Ohjelmaa juontaa ja tuomaroi Gordon Ramsay, ja sitä kertoo Jason Thompson. Ravintolan hovimestari oli kausilla 1-7 ja 11-12 Jean-Philippe Susilovic, joka otettiin ohjelmaan Petrusista, yhdestä Ramsayn Lontoon ravintoloista. Jean-Philippe isännöi myös brittiversion ensimmäisellä kaudella. Kausilla 8-10 hovimestarina toimi James Lukanik ja kaudesta 13 lähtien tehtävää on hoitanut Marino Monferrato.


title: Kauhukeittiö

text: Joka joukkueella on myös joka kattauksessa toinen apukokeista. Scott Leibfried esiintyi kausilla 1-10 ja hänen tilalleen siirtyi James Avery kaudesta 11 lähtien. Kaudella 15 Averyn korvasi Aaron Mitrano. MaryAnn Salcedo esiintyi kausilla 1-3, Gloria Felix kausilla 4–5, Heather West (2.kauden voittaja) kaudella 6 sekä Andi Van Willigan kaudesta 7 eteenpäin (pois lukien 15.kausi, jolloin hänen tilallaan toimi 10.kauden voittaja Christina Wilson Andin mennessä naimisiin ja viettäessä hääjuhliaan kauhukeittiössä).


title: Kauhukeittiö

text: Sarjan tunnuslaulu on Ohio Players -yhtyeen kappale ""Fire"".


title: Kauhukeittiö

text: Läpi koko sarjan sekä kokkien, Ramsayn että jopa joidenkin asiakkaiden suista kuullaan kirosanoja. Yhdysvalloissa näiden sanojen kohdalla käytetään sensuuria ja pikselöintiä.


title: Kauhukeittiö

text: Belgiassa, Australiassa, Unkarissa, Tanskassa, Norjassa, Ruotsissa, Suomessa, Koreassa, Alankomaissa, Irlannissa, Sloveniassa, Israelissa, Meksikossa tai Brasiliassa, jota ohjelmaa esitetään, kirosanat jätetään sensuroimatta. Kuitenkin Unkarissa sarja dubataan unkarilaisilla äänillä, joten alkuperäisiä ei kuulla kunnolla.


title: Kauhukeittiö

text: Sarjan ensimmäisillä kahdella kaudella "Kauhukeittiö"-ravintola sijaitsi Los Angelesin televisioasema KCOPin entisissä tiloissa 915 North La Brea Avenuella Hollywoodissa, Kaliforniassa.


title: Territoire de Belfort

text:
Territoire de Belfort (ranskaksi virallisesti "Département du Territoire de Belfort") on Ranskan departementti numero 90. Se sijaitsee Franche-Comtén alueella, maan itärajalla, Vogeesien vuoriston ja Juravuoriston välissä. Departementti on pinta-alaltaan vain 609 neliökilometriä, ja vuonna 2011 siellä oli noin 143 348 asukasta.
Departementin pääkaupunki on Belfort. Departementin pienen koon vuoksi se muodostaa yhden ainoan arrondissementin. Alueella on 15 kantonia, jotka jakautuvat edelleen 102 kuntaan.
Vuoteen 1871 Belfortin seutu muodosti Elsassin alueeseen kuuluvan Haut-Rhinin departementin lounaisimman osan. Ranskan–Preussin sodan jälkeen saksankielinen osa Elsassia liitettiin Saksan keisarikuntaan. Belfortin kaupungin sodassa osoittaman urheuden ja sen väestön ranskankielisyyden vuoksi Belfort ympäristöineen jätettiin kuitenkin Ranskalle ja siitä muodostettiin erityishallintoalue. Tässä tilapäiseksi tarkoitetussa järjestelyssä Belfortin arrondissementiksi kutsutun alueen katsottiin virallisesti yhä kuuluvan Haut-Rhinin departementtiin. Ensimmäisen maailmansodan jälkeen Elsass-Lothringen palautui Ranskalle, mutta Belfortin aluetta ei liitettykään takaisin Haut-Rhinin departementtiin, vaan vuonna 1922 siitä muodostettiin virallisesti oma departementtinsa nimellä "Territoire de Belfort". Kun Ranska toisen maailmansodan jälkeen jaettiin hallintoalueisiin, Belfortin departementti liitettiin Franche-Comtéhen eikä Elsassiin, johon se historiallisesti oikeastaan kuuluisi.


title: Hell’s Kitchen

text: Hell’s Kitchen voi tarkoittaa ainakin seuraavia:


title: Charles Durning

text: Charles Durning (28. helmikuuta 1923 – 24. joulukuuta 2012 Highland Falls, Yhdysvallat) oli yhdysvaltalainen näyttelijä.


title: Charles Durning

text: Ennen näyttelemistä Durning opiskeli klassista tanssia ja toimi tanssinopettajana. Toisessa maailmansodassa hän palveli Yhdysvaltain 1. jalkaväkidivisioonassa (joka tunnetaan myös nimellä "The Big Red One") ja osallistui muun muassa Normandian maihinnousuun 6. kesäkuuta 1944. Hän haavoittui sodan aikana kolmesti ja hänet palkittiin useilla mitaleilla.


title: Charles Durning

text: Näyttelijänuransa Durning aloitti teatterissa. Hän näytteli yli 30 näytelmässä ja voitti Tonyn Broadway-tuotannosta "Kissa kuumalla katolla" vuonna 1990.


title: Charles Durning

text: Hän aloitti uransa televisiossa 1963. Durning näytteli pääsääntöisesti sivurooleja lähes 200 elokuvassa ja televisiosarjassa. Mel Brooksin elokuvassa "Ollako vai eikö olla – siinä leffa!" (1983) hän näyttelee eversti ”Keskitysleiri” Erhardtia. Hänet nimettiin muun muassa tästä roolista Oscar-ehdokkaaksi. Viime vuosinaan hän näytteli päähenkilö Tommy Gavinin isää televisiosarjassa "Asema 62". 2000-luvun elokuvarooleista tunnetuin lienee korruptoitunut ja pahansisuinen kuvernööri Pappy O’Daniel Coenin veljesten elokuvassa "Voi veljet, missä lienet?" (2001). Toinen miltei samanlainen rooli oli elokuvassa "Texasin paras pikku porttola", josta hän kohosi toisen kerran Oscar-ehdokkaaksi.


title: Vogeesit

text: Vogeesit (, ) on noin 250 kilometriä pitkä vuorijono Alsacen ja Lorrainen alueella Ranskan itäosassa. Se ulottuu Belfortista Saverneen ja seurailee Reinin länsirantaa pohjoiskoillisen suuntaan. Saksan puolella, Rheinland-Pfalzin osavaltiossa, vuorijono jatkuu "Wasgau"-nimisenä.


title: Vogeesit

text: Vogeesit muistuttavat maastoltaan ja kasvillisuudeltaan Schwarzwaldia Saksan puolella. Vogeesien eteläosa on graniittia, johon liittyy porfyyrikivilajeja ja punaista hiekkakiveä. Vuoriston korkein huippu on 1 424 metriin merenpinnasta kohoava Grand Ballon ().


title: Vogeesit

text: Vogeeseilla on metsäteollisuutta; siellä valmistetaan 15 prosenttia Ranskan paperituotannosta.


title: Vogeesit

text: Vogeesit ovat antaneet nimensä vuoriston länsipuolella sijaitsevalle Vosgesin departementille.


title: Vogeesit

text: Vogeesien läpi kulkee Maurice Lemairen maantietunneli.


title: Port Royal (albumi)

text: Port Royal on Running Wildin neljäs studioalbumi. Se jatkoi edeltäjänsä merirosvoteemaa.


title: Port Royal (albumi)

text: Kappaleet:


title: Mölyapinat

text: Mölyapinat ("Alouatta") on Etelä-Amerikassa elävä hämähäkkiapinoiden suku. Suku on saanut nimensä siitä, että niiden huuto kantaa jopa kolmen kilometrin päähän.


title: Mölyapinat

text: Etelä- ja Väli-Amerikassa asuvia mölyapinoita on viisi lajia. Ne liikkuvat ketterästi sademetsän puissa ja elävät parinkymmenen yksilön laumoina. Ne hakevat ravinnokseen hedelmiä, lehtiä ja silmuja. Naaraat kuljettavat mukanaan emon turkkiin takertuvia pieniä pentuja. Ne voivat muodostaa puusta puuhun apinasillan, jota pitkin poikaset voivat kulkea. Mölyapinoiden mylvintä voi kuulua kilometrien päähän ja äänet ovat erilaisia merkityksen mukaan. Lauma pysyy koossa huudoin, koska tiheässä metsässä ei ole näköyhteyttä.


title: Tero Viitanen

text: Tero Viitanen (9. elokuuta 1971) on suomalainen lentopalloilija, joka pelaa kaudella 2007-2008 Pielaveden Sampon riveissä, Lentopallon SM-liigassa. Viitanen on pelannut urallaan Suomessa, Ranskassa, Italiassa, Espanjassa ja Kyproksessa.


title: Tero Viitanen

text: Viitanen aloitti lentopallouransa SM-tasolla kaudella 1992, KuPS-Volleyn joukkueessa, Kuopiossa. Ensimmäisellä kaudellaan SM-liigassa Viitanen voitti heti suomenmestaruuden ja suomen-cupin kultaa joukkueensa kanssa. Viitanen voitti lopulta KuPS-Volleyn joukkueen kanssa viisi Suomen mestaruutta peräkkäin ja viisi Suomen Cupin kultaa peräkkäin. Tämän jälkeen hän siirtyi ammattilaiseksi ulkomaille. Hän pelasi ulkomailla ammatikseen Ranskassa, Italiassa, Espanjassa sekä Kyproksella voittaen useita eri palkintoja. SM-liigassa Viitanen on tähän mennessä voittanut kuusi suomenmestaruutta ja kuusi Suomen Cupin kultaa. Viimeisin suomenmestaruus tuli kaudella 2006, kun hän liittyi Isku-Volleyn kokoonpanoon loppukauden ajaksi.


title: Tero Viitanen

text: Suomen lentopallomaajoukkueessa Viitanen pelasi uransa ensimmäisen kerran kaudella 1994. Viitanen pelasi maajoukkueen mukana muun muassa Euroopan Mestaruuskilpailut vuonna 1997 Hollannissa. Vuonna 2007 Viitanen nimettiin maajoukkueen joukkueenjohtajaksi. A-maajoukkueessa Viitanen on pelannut 122 A-maaottelua.


title: Tero Viitanen

text: Kuopiolaisseuran lisäksi Viitanen on pelannut Suomessa pääsarjassa myös Sammossa, joensuulaisessa Mutalan Riennossa ja Tampereen Isku-Volleyssä. Ulkomailla hän on pelannut ammattilaisena Ranskassa, Italiassa, Espanjassa ja Kyproksessa.


title: Tero Viitanen

text: Viitanen teki tunnetuksia myös niin sanotun polkupyörä-tuuletuksen. Vuoden 2008 SM-finaalisarjassa hän lupasi pyöräillä Kuopiosta rovaniemelle asti mikäli hänen joukkueensa nousee 2-0 tappioasemasta finaalisarjan voittoon. Ratkaisevassa viidennessä ottelussa Viitanen tuuletti aina pisteen jälkeen polkupyörällä ajotyyliin.


title: Brian Krause

text: Brian Jeffrey Krause (s. 1. helmikuuta 1969) on yhdysvaltalainen näyttelijä. Hänet tunnetaan parhaiten hänen televisioroolistaan Leo Wyattina sarjassa "Siskoni on noita" vuosina 1998–2006.


title: Brian Krause

text: Krause syntyi El Torossa, Kaliforniassa. Hän valmistui El Toro High Schoolista 1987 ja oli vuosina 1996–2000 naimisissa Beth Brucen kanssa. Hänellä on yksi poika, Jamen, sekä veli Patrick.


title: Brian Krause

text: Krausen alkuperäinen intohimo oli urheilu, mutta hän aloitti teini-ikäisenä ilmaisutaidon tunnit. Hänellä oli merkittäviä rooleja jo ennen Leo Wyattin roolia muun muassa elokuvassa "Paluu siniselle laguunille", jossa hän esitti Richardia vuonna 1991.


title: Brian Krause

text: Muita elokuvarooleja Krausella oli esimerkiksi vuonna 1995 "Alastomissa sieluissa". Hän on jatkanut uraansa "Siskoni on noita" -sarjan päättymisen jälkeen.


title: Magnus Moan

text:
Magnus Hovdal Moan (s. 26. elokuuta 1983 Lillehammer) on norjalainen yhdistetyn hiihtäjä.
Moanin vahvuus yhdistetyssä on hiihto, jonka aikana hän saa yleensä kurottua mäkihypyssä menetettyjä sijoituksia kiinni.


title: Magnus Moan

text: Maailmancupissa Moan on saavuttanut 25 osakilpailuvoittoa. Hän on sijoittunut cupin kokonaiskilpailussa toiseksi talvina 2005–2006 ja 2008–2009, kolmanneksi kausilla 2006–2007 ja 2009–2010, neljänneksi 2013–2014, viidenneksi 2004–2005 ja 2012–2013, kahdeksanneksi 2003–2004 ja 2014–2015, yhdeksänneksi 2007–2008, 12:nneksi kausilla 2010–2011 ja 2011–2012 ja 41:nneksi kaudella 2002–2003.


title: Magnus Moan

text: Torinon olympialaisissa Moan oli kolmas normaalikilpailussa ja toinen sprintissä. Sotšin olympialaisissa hän oli suurmäen kilpailussa toinen ja voitti joukkuekilpailussa kultaa. Maailmanmestaruuskilpailuissa hän on saavuttanut yksitoista mitalia: mestaruus ja hopea Oberstdorfista 2005, hopea ja pronssi Sapporosta 2007, pronssi Liberecistä 2009, kaksi pronssia Oslosta 2011, pronssi Val di Fiemmestä 2013, hopea ja pronssi Falunista 2015 sekä kaksi hopeaa Lahdesta 2017.


title: Waimes

text: Waimes on vallonialainen kunta Belgiassa. Se kuuluu Liègen maakuntaan. Waimesissa oli 7 309 asukasta vuonna 2015. Sen pinta-ala on 96,93 km² ja asukastiheys 69 asukasta per neliökilometri.


title: Waimes

text: Waimes on Malmedyn ohella toinen Belgian itäisten kantoneiden pääosin ranskankielisistä kunnista. Myös vähemmistökielen asemassa olevaa saksaa puhutaan alueella yleisesti. Muut Waimesin naapurit kuuluvat Belgian saksankieliseen yhteisöön.


title: Ari Kurko

text: Ari Kurko (10. kesäkuuta 1949 Kotka – 30. lokakuuta 1970 Kotka) oli suomalainen painonnostaja, joka kuoli ampumavälikohtauksessa.


title: Ari Kurko

text: Ari Kurko oli 1960- ja 1970-lukujen vaihteessa Suomen lupaavimpia painonnostajia. Hän sai SM-hopeaa 60 kilon sarjassa 1968, SM-pronssia 67,5 kilon sarjassa 1969 ja SM-kultaa 75 kilon sarjassa 1970. Viimeksi mainittuna vuonna hän sai punnerruksen MM-hopeaa 75 kilon sarjassa mutta jäi EM-kisoissa tempauksessa ilman tulosta. Hänen haltuunsa jäi punnerruksen Suomen ennätys 140,5 kg sarjassa 67,5 kg, kun tämä nostolaji lopetettiin 1970-luvulla.


title: Ari Kurko

text: Ari Kurko edusti Kotkan Voimailijoita ja Hektor-nimistä seuraa, joista jälkimmäisen perustajajäsen hän oli. Hänen valmentajansa oli Risto Räkköläinen, ja myös hänen pikkuveljensä Kari Kurko kilpaili painonnostajana.


title: Ari Kurko

text: Kurkon elämä ja lupaava ura päättyivät ampumavälikohtaukseen Kotkassa lokakuussa 1970.


title: Tiina Ruuska

text: Tiina Maarit Ruuska (s. 28. huhtikuuta 1970 Reisjärvi) on laulaja joka voitti Lavatähti-kilpailun vuonna 1995 ja siitä alkoi hänen levytysuransa. Tiina toimi keikkailun ohella radiotoimittajana parin vuoden ajan. Nykyisin Tiina Ruuska asuu Vesangalla (Jyväskylän maalaiskunta) ja pyörittää keikkailun ohella isänsä "Sointuset"-ohjelmatoimistoa. Lisäksi hän on sekä suurtalous- että ravintolakokki.


title: Lennu Juvela

text:
Lennu Juvela (ent. "Juvenius", ent. etunimet Toivo Lennart, v. 1905–1910 käyttänyt nimeä Toivo Kalervo, s. 7. marraskuuta 1886 Tampere –
k. 26. marraskuuta 1979) oli suomalainen taidemaalari ja taidegraafikko.


title: Lennu Juvela

text: Juvela opiskeli Turun Taideyhdistyksen piirustuskoulussa 1906–1907, Suomen Taideyhdistyksen piirustuskoulussa 1907–1909 ja Pariisissa Académie Colarossissa 1911.


title: Jason McCartney

text: Jason McCartney (s. 3. syyskuuta 1973) on yhdysvaltalainen maantiepyöräilijä.


title: Jason McCartney

text: Vuonna 1999 ammattilaisuransa aloittanut McCartney on menestynyt lähinnä Yhdysvalloissa järjestetyissä kilpailuissa. Hän voitti Gateway Cup -kilpailun vuonna 2001, Tour of Kansas Cityn 2002 sekä Joe Martin -etappikilpailun 2003. Seuraavana vuonna hän oli paras Georgian ympäriajon neljännellä etapilla ja mäkikilpailussa sekä voitti Yhdysvaltain maantieajon olympiakarsinnat. Vuonna 2005 hän oli kolmas GP San Francisco -ajossa.


title: Jason McCartney

text: Vuonna 2006 McCartney voitti toistamiseen Georgian ympäriajon mäkikilpailun. Seuraavana vuonna hän sijoittui kolmanneksi Kalifornian ympäriajossa sekä saavutti uransa suurimman voiton Espanjan ympäriajon 14. etapilla. Vuonna 2009 hän voitti Kalifornian ympäriajon mäkikilpailun ja 2012 Portugalin ympäriajon kuudennen etapin.


title: Ilkka Rinne

text: Martti Ilkka Miettinen, iskelmälaulajana taiteilijanimenä Ilkka Rinne, (20. huhtikuuta 1934 Hanko – 18. maaliskuuta 2018 Lohja) oli suomalainen laulaja, kuoronjohtaja ja opettaja.


title: Ilkka Rinne

text: Kirjoitettuaan ylioppilaaksi 1952 hän valmistui opettajaksi Helsingin Opettajakorkeakoulusta 1956 ja työskenteli luokanopettajana Helsingissä, muun muassa Malmin kansalaiskoulussa (nyk. Ala-Malmin yläaste). Hän toimi myös musiikinopettajana koko opettajan uransa ajan vuoteen 1989 saakka.


title: Ilkka Rinne

text:
Hän opiskeli laulua ja oopperaa Sibelius-Akatemiassa ja ulkomailla. Hän piti ensikonserttinsa 1965 ja lied-konsertin 1970 Savonlinnan oopperajuhlilla. Laulukilpailuissa hän saavutti Akateemisen mestaruuden 1961, toisen sijan Lappeenrannan laulukilpailussa 1962 sekä ensimmäisen sijan Verdi-kilpailun Suomen-karsinnan miesten sarjassa 1963. Hän oli äänialaltaan tenori.
Kansallisoopperassa Miettinen esitti Giuseppe Verdin La Traviatan isä Germontia, Wolfgang Amadeus Mozartin Don Giovannia ja Giacomo Puccinin Toscan Cavaradossia. Tampereen Oopperayhdistyksen vierailuesityksessä hän oli Oskar Merikannon Elinan surman Uolevi. Tampereella hänellä oli myös päärooli Verdin Otellossa ja Straussin operetissa Lepakko.


title: Ilkka Rinne

text: Hän kuului Suomen Laulupedagogien Liiton ja Suomen Viihdekuoroliiton sekä Yrjö Kilpinen -seuran hallituksiin.


title: Ilkka Rinne

text: Miettinen menestyi myös iskelmälaulajana. Taiteilijanimellä Ilkka Rinne hän levytti Musiikki-Fazerille 77 kappaletta. Hänen ensimmäinen levytyksensä oli ”Lola saa Lola vie”, ja hänen läpimurtonsa oli joulukuussa 1957 levytetty unkarilaiseen kansansävelmään perustuva Toivo Kärjen sovitus ”Rattaanpyörä”.


title: Ilkka Rinne

text: Myöhemmin hän toimi musiikinopettajana Sibelius-Akatemiassa sekä teki musiikinopettajan sijaisuuksia peruskouluissa mm. Riihimäellä. Hänellä oli myös yksityisoppilaita.


title: Ilkka Rinne

text: Hänelle myönnettiin director musices-arvonimi vuonna 2007.


title: Esa Mäkelä

text: Esa Mäkelä viittaa seuraaviin henkilöihin:


title: Stoumont

text: Stoumont on Liègen maakunnassa Valloniassa sijaitseva Belgian kunta. Sen asukasluku on 3 249 (2015).


title: Stoumont

text: Stoumontin alue oli Ardennien taistelun näyttämönä toisessa maailmansodassa 1944.


title: Stoumont

text: Chevron, La Gleize (sisältäen kylät Cheneux, Monceau, Cour, Moustier, Borgoumont, Moulin du Ruy et La Venne), Lorcé (sisältäen kylän Targnon) ja Rahier (sisältäen kylän Xhierfomont).


title: Stavelot

text: Stavelot on Liègen provinssissa Valloniassa sijaitseva Belgian kunta. Stavelotin asukasluku on 6 919 (1. tammikuuta 2014) ja sen pinta-ala on 85,07 neliökilometriä.


title: Eric Djemba-Djemba

text: Eric Djemba-Djemba (s. 4. toukokuuta 1981 Douala) on kamerunilainen jalkapalloilija. Keskikentällä pelaava Djemba-Djemba edustaa Tanskan pääsarjassa Odensea.


title: Eric Djemba-Djemba

text: Djemba-Djemba tuli tunnetuksi pelatessaan ranskalaisessa FC Nantesissa 2001-2003. Vuonna 2003 hän siirtyi englantilaiseen Manchester Unitediin, jossa hän ei koskaan onnistunut vakinnuttamaan asemaansa kokoonpanossa, joten hänet myytiin 1,5 miljoonan punnan siirtosummalla Aston Villaan tammikuussa 2005. Hän jäi kuitenkin Villan muiden keskikenttäpelaajien kuten Gavin McCannin tai Steven Davisin varjoon. Hänen spekuloitiin siirtyvän Espanjaaan, mutta Villan uusi valmentaja päättikin lainata keskikenttäpelaajansa Burnleylle tammikuussa 2007. Djemba-Djemba ja Aston Villa lopettivat yhteistyönsä keväällä 2007. Nykyään hän pelaa Qatar Sports Clubissa.


title: Eric Djemba-Djemba

text: Djemba-Djemba esiintyi maajoukkueessa Afrikan-mestaruuskilpailuissa 2002, Jalkapallon maailmanmestaruuskilpailuissa 2002 ja Maanosaliittojen cupissa 2003.


title: Terroripommitus

text: Terroripommitus on ilmapommitusstrategia, jonka tarkoitus on tuhota siviilikohteita ja siviilejä. Tavoitteena on vihollisen taistelutahdon murtaminen ja sekasorron aiheuttaminen siviiliväestön keskuudessa.


title: Terroripommitus

text: Lähes kaikki nykyaikaiset ilmasodankäynnin muodot kehittyivät ensimmäisen maailmansodan aikana.


title: Terroripommitus

text: Ensimmäinen terroripommituksen suorittivat saksalaiset zeppelin-ilmalaivat Englannin rannikolla 9. tammikuuta 1915. Iskussa kuoli neljä siviiliä, 16 haavoittui ja aineellisen tuhon määräksi arvioitiin 7 740 puntaa. Huolimatta vähiin jääneestä tuhosta yleisö ja media reagoivat tapahtumaan voimakkaasti. Lisää iskuja kuitenkin seurasi ja sodan loppuun mennessä terroripommitus oli vaatinut 557 henkeä, haavoittaen 1 358 ihmistä.


title: Terroripommitus

text: Francisco Francon johtamien kansallismielisten kapinallisten puolella taistelleet saksalaiseen Legion Condor -osastoon kuuluneet pommikoneet pommittivat Guernican kaupunkia 1937. 9 000 asukkaasta kuoli noin 1 600 ja noin 70 prosenttia rakennuksista tuhoutui.


title: Terroripommitus

text: Toisen Kiinan–Japanin sodan aikana Japani pommitti Kiinan väliaikaista pääkaupunkia Chongqingia yli viiden vuoden ajan. Chongqingin pommituksissa kuoli kymmeniä tuhansia ja koska Japani käytti runsaasti palopommeja kaupunki kärsi valtavia tuhoja.


title: Terroripommitus

text: Saksan hyökätessä Puolaan vuonna 1939 Luftwaffe pommitti useita siviilikohteita, kuten Wieluńia, Frampolia ja Varsovaa.


title: Terroripommitus

text: Saksalaisten hyökättyä Alankomaihin toukokuussa 1940 Rotterdamia pommitettiin raskaasti 14. toukokuuta 1940, minkä tarkoituksena oli pakottaa Alankomaat rauhaan.


title: Terroripommitus

text: Myöhemmin suuren pommitusoperaation aikana, joka Britanniassa tunnettiin nimellä "the Blitz", Luftwaffe pommitti Lontoota ja muita suuria kaupunkeja syyskuun 1940 ja toukokuun 1941 välisenä aikana.


title: Terroripommitus

text: Kun Luftwaffe kärsi huomattavia tappioita saksalaiset pyrkivät turvautumaan V-1- ja V-2-raketteihin, joita suunnattiin englantilaisia kaupunkeja kohti.


title: Terroripommitus

text: Myös länsiliittoutuneet pommittivat siviilikohteita. Huolimatta Neuvostoliitolle annetuista lupauksista liittoutuneet olivat haluttomia muodostamaan todellista suurta rintamaa ennen vuotta 1944. Tällöin etenkin Winston Churchill halusi korvata rintaman puutteen turvautumalla pommitusten laajentamiseen.


title: Terroripommitus

text: Kuuluisin oli Dresdenin pommitus helmikuussa 1945, joka vaati kymmenien tuhansien siviilien hengen. Sodan loppuvaiheessa Dresdeniin ja muihin Saksan kaupunkeihin kohdistettuja pommituksia on kritisoitu, koska niistä ei ollut enää merkittävää hyötyä sodankäynnille korkeaan siviiliuhrien määrään nähden. Samoin Yhdysvaltain ilmavoimien palopommihyökkäykset japanilaisiin kaupunkeihin, kuten Tokioon ja Kobeen vaativat satoja tuhansia ihmisuhreja.


title: Terroripommitus

text: Yhdysvallat pudotti 6. elokuuta 1945 atomipommin Hiroshimaan ja kolme päivää myöhemmin toisen Nagasakiin. Nämä kaksi valtavaa tuhoa aiheuttanutta pommia pakottivat Japanin antautumaan. Tarkkaa uhrien lukua ei tiedetä, mutta pelkästään Hiroshiman atomipommin arvioidaan vaatineen räjähdyksen, kuumuuden ja säteilyn tähden välittömästi noin 70 000 ihmisen hengen. Vuoteen 1950 mennessä arvioidaan jopa yli 130 000 kuolleen säteilysairauden, syövän ja muiden pitkäaikaisvaikutusten vuoksi. Vaikka läheiset kukkulat suojelivat Nagasakia, myös siellä kuoli välittömästi noin 40 000 ihmistä ja vuoden 1946 loppuun mennessä noin 70 000. Suurin osa molempien pommitusten uhreista oli siviilejä.


title: Terroripommitus

text: Vaikka toisen maailmansodan jälkeen varsinaisia terroripommituksia ei ole juuri suoritettu, erityisesti Yhdysvaltain pommitukset eri kriiseissä ovat aiheuttaneet myös laajoja siviilivahinkoja. Yhdysvaltain suorittamia "Christmas Bombing" -nimellä tunnettua Hanoin ja Pohjois-Vietnamin pommitusta joulukuun loppupuoliskolla 1972 on pidetty terroripommituksina.


title: Koomikon kuva

text: Koomikon kuva on vuonna 2002 tehty kaksiosainen henkilökuva Spede Pasasesta. Dokumentit sisältää runsaasti Speden läheisten, ystävien ja työtovereiden haastatteluja ja näytteitä Speden elokuvista ja viihdeohjelmien sketseistä. Ohjelmat MTV3-kanavalle suunnitteli ja toteutti Päiviö Pyysalo.


title: Koomikon kuva

text: Dokumentin ensimmäinen osa esitettiin 20. tammikuuta 2002 vajaa puoli vuotta Pasasen kuolemasta. Ohjelma keräsi 1 662 000 katsojaa television ääreen. Keväällä 2002 Pyysalo etsi lehti-ilmoituksen avulla Speden koulukavereita ja muita ihmisiä kertomaan muistoja ja kommentteja Spedestä. Toisen osan haastattelut kuvattiin Kuopion torilla. Ensimmäinen osa esitettiin uusintana 7. syyskuuta 2002, jolloin tuli kuluneeksi tasan vuosi Pasasen kuolemasta. Toinen osa esitettiin seuraavana päivänä. Ensimmäinen osa esitettiin uusintana kahdessa osassa helmikuussa 2007.


title: Tegan and Sara

text: Tegan and Sara on kanadalainen indie-yhtye, jonka muodostavat identtiset kaksoset Tegan Rain Quin ja Sara Kiersten Quin (s. 19. syyskuuta 1980). Molemmat kaksoset soittavat kitaraa, kosketinsoittimia ja laulavat. He myös kirjoittavat ja säveltävät omat kappaleensa, useimmiten erillään.


title: Tegan and Sara

text: Yhtye on julkaissut kahdeksan studio-albumia vuodesta 1999 lähtien.


title: Tegan and Sara

text: Tegan ja Sara Quin syntyivät Calgaryssa, Albertassa. He alkoivat soittaa kitaraa ja säveltämään kappaleita 15-vuotiaina. Alun perin kaksosilla oli punk-bändi nimeltä "PLUNK", jossa he soittivat kahden, ilman rumpalia tai basistia. Vuonna 1997 he äänittivät koulunsa studiossa kaksi demo-albumia: "Who's in Your Band?" ja "Play Day". Vuonna 1998 he voittivat Calgaryn "Garage Warz" kilpailun ja käyttivät voittamansa studio-ajan levyttääkseen ensimmäisen ammattimaisen demonsa, "Yellow Demo", jota seurasivat "Orange Demo" ja "Red Demo".


title: Tegan and Sara

text: Kaksi kappaletta demolta "Red Demo", ilmsetyivät heidän ensimmäisellä, omakustanteisella albumillaan "Under Feet Like Ours", joka julkaistiin vuonna 1999. Niihin aikoihin bändi tunnettiin nimellä "Sara and Tegan", mutta se vaihdettiin nykyiseen muotoon helpomman lausunnan vuoksi. He tekivät levytyssopimuksen Neil Youngin managerin kanssa, Youngin levytysyhtiölle "Vapor Records" ja julkaisivat albumin "This Business of Art" vuonna 2000.


title: Tegan and Sara

text: Vuonna 2002 yhtye julkaisi levyn "If It Was You". Heidän neljäs levynsä, "So Jealous", julkaistiin vuonna 2004 ja se toi yhtyeelle menestystä. Tämä albumi julkaistiin kahden eri levy-yhtiön, Vaporin ja Sanctuaryn kautta. Vuoden 2007 julkaisu, "The Con", julkaistiin Vaporin ja Sire Recordsin kautta, sillä Sanctuary päätti ettei enää julkaise uutta musiikkia Yhdysvalloissa. Albumin apulaistuottajana toimi Chris Walla. Albumilla ilmestyivät myös Jason McGerr Death Cab for Cutiesta, Matt Sharp The Rentalsista, Hunter Brugan AFI:sta sekä Kaki King.


title: Tegan and Sara

text: Lokakuussa 2009 Tegan and Sara julkaisivat kuudennen albuminsa "Sainthood", jonka tuottivat Chris Walla ja Howard Redekopp. Lisäksi yhtye julkaisi kolmiosaisen kirjasarjan nimeltä "ON, IN, AT".


title: Tegan and Sara

text: Yhtyeen CD/DVD -paketti "Get Along" julkaistiin marraskuussa 2011. Se sisältää kolme erillistä filmiä; "States", "India" ja "For The Most Part".


title: Tegan and Sara

text: Vuonna 2012 Tegan and Sara alkoivat työstää uutta albumiaan. Sen ensimmäinen single "Closer" julkaistiin syyskuussa 2012. Albumi "Heartthrob" ilmestyi Pohjois-Amerikassa helmikuun lopulla ja Euroopassa maaliskuun alussa. Se myi ensimmäisellä viikollaan 49 000 kopiota ja debytoi Billboardin sijalla 3.


title: Tegan and Sara

text: Tegan asuu Vancouverissa, British Columbiassa, sekä Los Angelesissa, Kaliforniassa, yhdessä tyttöystävänsä kanssa, joka on valokuvaaja. He ovat seurustelleet vuodesta 2008. Sara asuu Montrealissa, Quebecissä, sekä New Yorkissa tyttöystävänsä kanssa; he ovat olleet yhdessä vuodesta 2011.


title: Tegan and Sara

text:
Tegan and Sara on kiertänyt keikkailemassa vuodesta 2000, alun perin Neil Youngin ja The Pretendersin kanssa.
Lavalla kaksoset kinastelevat, kertoilevat tarinoita ja juttelevat elämästään, politiikasta, sekä elämästä tien päällä. Lava-juttelusta onkin tullut tärkeä osa keikkoja. Muita huomattavia yhtyeitä, joiden kanssa he ovat kiertäneet ovat Ryan Adams, Ben Folds, Gogol Bordello, Cake, City and Colour, Death Cab for Cutie, Hot Hot Heat, The Killers, Rufus Wainwright, Weezer, New Found Glory, Paramore sekä fun..


title: Tegan and Sara

text: Yhtye on esiintynyt useilla festivaaleilla, kuten "Lilith Fair" vuonna 1999; "Coachella", "Lollapalooza" ja "SXSW" 2005; "Austin City Limits", "Bonnaroo", "Coachella", "Falls Festival" ja "Cyndi Lauperin True Colours Tour" 2008; "Rifflandia" ja "Southbound" 2009; "Glastonbury", "Lilith Fair" ja "Sasquatch!" 2010; sekä "Winnipeg Folk Festival", "Newport Folk Festival", "Sasktel Saskatchewan Jazz Fest" ja "Cisco Ottawa Bluesfest" 2011.


title: Tegan and Sara

text: Vuonna 2013 kaksoset kiertävät festareita sekä Yhdysvalloissa että Euroopassa. He ovat julkistaneet esiintyvänsä muun muassa seuraavilla festareilla: "Coachella" (Yhdysvallat), "Big Sound Festival" (Indonesia), "Hultsfred Festival" (Ruotsi), "Hurricane Festival" sekä "Southside Festival" (Saksa).


title: Tegan and Sara

text: "Holly Miranda" ja "Steel Train" toimivat Tegan and Saran lämppäreinä alkuvuoden 2010 keikoilla. Tegan and Sara toimii Paramoren lämppärinä kesällä 2010 Honda Civic Tourilla. Vuoden 2013 keikoilla Tegan and Saran lämppärinä toimii Torontolainen "Diana". Heinäkuusta syyskuuhun kestävällä kiertueella Tegan and Sara lämppäävät "fun."ia.


title: Tegan and Sara

text: Vuonna 2009, molemmat siskokset toimivat ensi kertaa tuottajina. Tegan työskenteli char2d2:n kanssa EP:llä "Small Vampires", kun taas Sara aloitti työskentelyn Hesta Prynnin ja Fencesin kanssa.


title: Tegan and Sara

text: Televisio ja elokuvat


title: Tegan and Sara

text: Tegan and Sara ovat esiintyneet uransa aikana monissa televisio-ohjelmissa Yhdysvalloissa, Kanadassa sekä Euroopassa, kuten: "The Ellen DeGeneres Show" (2013), "Jimmy Kimmel Live!" (2005, 2013), "Jonovision", "The Late Late Show with Craig Kilborn" (2004), "Late Night With Conan O'Brien" (2005, 2007, 2009, 2012), "Late Show with David Letterman" (2000, 2008, 2012), "The Newmusic", "The Tonight Show with Jay Leno" (2008), "C à vous" (2013) sekä "ZeD".


title: Tegan and Sara

text: Tegan and Sara ovat esittäneet "L-Koodissa" kappaleensa "Love Type Thing". Vuonna 2012 he esittivät kappaleensa "Closer" sekä "Now I'm All Messed Up" uudelta levyltään "Heartthrob" sarjassa "90210".


title: Tegan and Sara

text: Yhtyeen kappaleita on esiintynyt monissa televisiosarjoissa, kuten: "90210", "Greyn Anatomia", "L-Koodi", "Vampyyripäiväkirjat", "Outo, uusi elämä", "Tunteet pelissä" sekä "The Hills". Heidän musiikkiaan on esiintynyt myöskin valkokankaalla, kuten elokuvassa "Anoppi on pahin".


title: Tegan and Sara

text: Yhteistyöt


title: Tegan and Sara

text: Tegan lauloi Against Me!n kappaleella "Borne on the FM Waves of the Heart" joka on vuoden 2007 levyllä "New Wave".


title: Tegan and Sara

text: Huhtikuussa 2008 Tegan sävelsi ja sanoitti kappaleen "His Love" kirjailijan Augustin Burroughs pyynnöstä tämän kirjan ""A Wolf At The Table"" ääniteversiota varten.


title: Tegan and Sara

text: Oman settinsä lisäksi Tegan and Sara esiintyi DJ Tiëston kanssa Bonnarroo-festivaaleilla kesäkuussa 2008. Tegan ja Sara esiintyivät vieraina, ja lisäsivät live-vokaaliosuuksia Tiëston miksaukseen kappaleesta "Back In Your Head". Tegan and Sara teki myös yhteistyötä Tiëston kanssa tämän albumilla "Kaleidoscope", kirjoittaessaan ja levyttäessään kappaleen "Feel It in My Bones" DJ:n kanssa.


title: Tegan and Sara

text: The White Stripes on coveroinut Tegan and Saran kappaleen ”Walking with a Ghost” samannimiselle EP-levylleen vuonna 2005.


title: Steven Davis

text: Steven Davis (s. 1. tammikuuta 1985 Ballymena, Pohjois-Irlanti) on pohjoisirlantilainen jalkapalloilija, joka pelaa englantilaisessa Southamptonissa. Hänen pelipaikkansa on keskikenttäpelaaja.


title: Steven Davis

text: Hän debytoi Aston Villassa 18. syyskuuta 2004 ottelussa Norwich Cityä vastaan, kun hän tuli vaihdosta Nolberto Solanon tilalle. Kaudella 2005–2006 hänet valittiin Aston Villan kauden pelaajaksi. Tuolloin hänestä povattiin uutta Frank Lampardia. Kaudella 2006–2007 Davisin vastuu väheni uuden valmentajan, Martin O'Neillin myötä. Hän siirtyi Aaron Hughesin kanssa Fulhamiin neljällä miljoonalla punnalla. Tammikuussa 2008 hän siirtyi lainasopimuksella pelaamaan Rangersiin. Hän sai Rangersiin pysyvän sopimuksen elokuussa 2008 ja pelasi siellä heinäkuulle 2012, jolloin siirtyi Southamptoniin.


title: Steven Davis

text: Pohjois-Irlannin maajoukueessa Davis debytoi ottelussa Kanadaa vastaan 9. helmikuuta 2005. Hänestä tuli Pohjois-Irlannin nuorin kapteeni Uruguayta vastaan pelatussa ottelussa 21. toukokuuta 2006. Vuonna 2017 hänestä tuli kolmas yli sata maaottelua pelannut pohjoisirlantilaismies.


title: Malmedy

text: Malmedy on Liègen provinssissa Valloniassa sijaitseva Belgian kaupunki. Se kuuluu Belgian ranskankieliseen osaan. Malmedyn asukasluku on 11 943 (1. tammikuuta 2008).


title: Malmedy

text: Vanhoissa lähteissä kaupungin nimi kirjoitetaan Malmédy, sillä tämä muoto lisättiin tarkoituksellisesti, kun alue oli osa Preussia ja Saksaa. Kaupungin virallinen verkkosivusto kirjoittaa nimen muodossa "Malmedy", ilman akuuttimerkkiä e-kirjaimen päällä. Kaupungilla on nykyisin poliittinen itsehallinto, ja se kuuluu Belgian itäisiin kantoneihin yhdessä Waimesin ja saksankielisten kuntien kanssa.


title: Malmedy

text: Toisen maailmansodan aikana kaupungin alueella Baugnezin risteyksessä saksalaiset SS-miehet teloittivat amerikkalaisia sotavankeja joulukuussa 1944. Tapaus on nimetty paikkakunnan mukaan Malmedyn verilöylyksi.


title: Ian Carmichael

text: Ian Carmichael OBE (18. kesäkuuta 1920 – 5. helmikuuta 2010) oli englantilainen näyttelijä.


title: Ian Carmichael

text: Carmichael syntyi Hullissa, Yorkshiressä. Hän esiintyi jo 1950-luvulla useissa brittiläisissä klassikkoelokuvissa, joiden joukkoon lukeutuvat "Alokas liemessä" (1956), "Hätä ei lue lakia" (1957) ja "Viikunanlehtiä ja lakkoilua" (1959). Vuonna 1960 hänellä oli rooli elokuvassa "Veijareitten koulu".


title: Ian Carmichael

text: Pian Ian Carmichael sai huomattavaa mainetta myös televisionäyttelijänä. Hänet muistetaan muun muassa Bertie Woosterina ja lordi Peter Wimseynä. Vuosina 1970–1971 hän oli "Bachelor Father" -sarjan tähti; yhä vanhoilla päivillään hän esitti vakituisia osia muun muassa "Kyläsairaalassa" vuosina 2003–2006. Hänestä tehtiin OBE ("Officer of the Order of British Empire") vuonna 2003.


title: Ian Carmichael

text: Carmichael oli vuosina 1943–1983 naimisissa Sheila Pyman Macleanin kanssa. Parille syntyi kaksi lasta. Vaimon kuoltua Carmichael solmi vuonna 1992 seuraavan avioliittonsa kirjailija Kate Fentonin kanssa. Carmichaelin myöhempiin elokuvarooleihin lukeutuu osa vuoden 1971 elokuvassa "7 kuolemansyntiä".


title: Rehovot

text: Rehovot on kaupunki Israelin Keski-Israelin hallintoalueella. Rehovotin juutalaisen siirtokunnan perustivat Puolasta saapuneet siirtolaiset vuonna 1890 ja vuoden 2016 lopussa kaupungin asukasluku oli 135 726. Kaupungissa sijaitsee esimerkiksi Weizmannin tiedeinstituutti ja Heprealaisen yliopiston maataloudenlaitos.


title: Rehovot

text: Rehovot perustettiin vuonna 1890. Sen nimi tarkoittaa väljyyttä ja se on viittaus ensimmäiseen Mooseksen kirjaan kohtaan 26:22. Se ensimmäiset asukkaat olivat juutalaisia siirtolaisia Puolasta ja maa siirtokunnan perustamista varten ostettiin Rehovotin alueen maat omistaneelta vauraalta arabikauppiaalta. Maan oston rahoitti Menuhah ve-Nahalah -ryhmä ja tarkoituksena oli perustaa monia muita siirtokuntia tukeneesta Edmond de Rotchildista itsenäinen moshavah. Paikalla viljeltiin ensin rypäleitä ja manteleita, mutta 1900-luvun alussa siirryttiin sitrushedelmiin. Vuonna 1914 sen asukasluku oli 955 ja uusia muuttajia oli tullut esimerkiksi Jemenistä.


title: Rehovot

text: Rehovot alkoi kasvaa nopeasti ensimmäisen maailmansodan jälkeen. Siitä tuli hallinnollisesti kylä vuonna 1922 ja Jewish Agency siirsi maatalouden tutkimusasemansa kylään vuonna 1932. Asemasta tuli myöhemmin Heprealaisen yliopiston maataloudenlaitos. Chaim Weizmann perusti puolestaan kaupunkiin nykyisen Weizmannin tiedeinstituuttin edeltäjän vuonna 1934. Sitrukset olivat pitkään pääasiallinen tulojen lähde, mutta niiden perässä alkoi lopulta tulla myös teollisuutta, joka liittyi usein sitrusten jalostamiseen. Vuonna 1948 kaupungin asukasluku oli noin 9 000 ja vuonna 1953 23 000. Teollisuuden merkitys korostui sittemmin etenkin Ashdodin sataman avaamisen jälkeen.


title: Rehovot

text: Rehovotin asukasluku vuoden 2016 lopussa oli 135 726.


title: Rehovot

text: Rehovotin teollisuus on monimuotoistunut, mutta se on edelleen yksi Israelin sitrushedelmien pakkauksen keskuksista. Kaupungissa on myös kemikaaliteollisuutta, sekä eri tiede- ja tutkimuslaitoksia.


title: MARRS

text: M|A|R|R|S oli brittiläinen elektronista musiikkia esittävä yhtye. Yhtye tuli kuuluisaksi vuonna 1987 julkaistuaan ”Pump Up the Volume” -kappaleensa. Single nousi listaykköseksi useissa maissa. Suomessa kappale tuli tunnetuksi myös "Pulttibois"-sketsisarjan tunnuskappaleena vuosina 1990–1991.


title: Trois-Ponts

text: Trois-Ponts on Liègen maakunnassa Valloniassa sijaitseva Belgian kunta. Se kuuluu Belgian ranskankieliseen osaan. Trois-Pontsin asukasluku on 2 550 (1. tammikuuta 2015).


title: Trois-Ponts

text: Trois-Ponts sijaitsee Amblève- ja Salmjokien yhtymäkohdassa.


title: Vilho Pikkarainen

text: Vilho Antero Pikkarainen (12. helmikuuta 1918 Rovaniemi – 20. toukokuuta 1974 Ylitornio) oli Mannerheim-ristin ritari numero 174. Joukkueen varajohtajana 21. Prikaatissa toiminut Pikkarainen nimitettiin Mannerheim-ristin ritariksi 21. joulukuuta 1944. Sotilasarvoltaan hän oli nimityshetkellä ylikersantti. Siviilielämässä hän toimi työnjohtajana Kemi Oy:ssä.


title: Telly Savalas

text: Aristotelis "Telly" Savalas (21. tammikuuta 1922 – 22. tammikuuta 1994) oli tunnettu yhdysvaltalainen kreikkalaistaustainen luonnenäyttelijä, jonka ura ulottui neljälle vuosikymmenelle elokuvissa ja televisiossa.


title: Telly Savalas

text: Savalas näytteli useissa jo klassikon maineen saaneissa sotaelokuvissa, kuten "Taistelu Ardenneilla" (1965), "Likainen tusina" (1967), "Kellyn sankarit" (1970) ja "Pääkalloprikaati" (1979). Savalasille lankesi usein kovanaaman rooleja, kuten lännenelokuvassa "Päänahanmetsästäjät" (1968), jossa hän teki muistettavan roolityön rosvojoukon johtajana. Telly Savalas sai Oscar-ehdokkuuden roolisuorituksestaan elokuvassa "Alcatrazin vanki" (1963) ja näytteli Bond-elokuvassa "Hänen majesteettinsa salaisessa palveluksessa" (1969). Savalasin ikimuistettavin rooli oli "Theo Kojak", kalju rikosetsivä television poliisisarjassa "Kojak", jota tehtiin 59 osaa vuosina 1973–1978 ja seitsemän tv-elokuvaa 1985-1991. Savalas palkittiin Emmyllä Kojakin ensimmäisen tuotantokauden jaksoista . Savalas menehtyi eturauhassyöpään 72-vuotissyntymäpäivänsä jälkeisenä päivänä 22. tammikuuta vuonna 1994.


title: Paavo Korpi

text: Paavo Armas Korpi (18. marraskuuta 1919 Sievi – kadonnut 8. joulukuuta 1941 Poventsa) oli Mannerheim-ristin ritari numero 34.


title: Paavo Korpi

text: Talvisodan sytyttyä Paavo Korpi hakeutui vapaaehtoisena asepalvelukseen. Hänellä oli aluksi tavoitteena päästä sotapoliisiksi. Esimiehet kuitenkin huomasivat Korven poikkeukselliset taidot konepistooliampujana ja hänet siirrettiin Jääkäripataljoona 2:en toiseen komppaniaan, jossa hän toimi ensin komppanianpäällikön lähettinä. Jatkosodan alussa hän sai johtoonsa komppanian komentoryhmän toimien taistelulähetti-aliupseerina. Erittäin taitavana ja rohkeana kp-ampujana hän kunnostautui niin, että 13. marraskuuta 1941 hänet nimitettiin ensimmäisenä keskipohjalaissoturina Mannerheim-ristin ritariksi num. 34. Pian Korven nimittämisen jälkeen suomalaiset joukot valtasivat Poventsan kaupungin, ja väsyneet joukot asettuivat hetkeksi lepoon. Myös Korpi komentoryhmineen teki näin löytäen majapaikan Stalinin kanavan varrella olevasta mökistä. 8. joulukuuta 1941 aamuyöllä venäläiset räjäyttivät Stalinin kanavan patojen sulkulaitteet, jolloin vesi tulvi Poventsaan. Tulva vei mennessään sotilaita, autoja, taloja ja siirteli jopa panssarivaunuja. Myös mökki johon Paavo Korpi tovereineen oli majoittunut, oli hetkessä veden ympäröimä. Miesten lähdettyä etsimään tietä tulvasta poispäin, vesi vei Paavo Korven ja osan hänen tovereistaan. He todennäköisesti hukkuivat jäätävään tulvaveteen. Ruumiita ei löydetty.


title: Paavo Korpi

text: Paavo Korpi on siunattu kentälle jääneenä Sievin sankarihautaan.


title: Paavo Korpi

text:
Jääkäriptaljoonan 2:n komentajan, majuri T. Häkkisen 8.10.1941 allekirjoittama ja pataljoonan adjutantin, luutnantti P. Larin varmentama esitys Vapaudenristin 2. luokan Mannerheim-ristin myöntämisestä alikersantti Paavo Armas Korvelle:
Myös kaikissa muissa taisteluissa on hän osoittanut pelottomuutta ja taitavuutta komppanian komentoryhmän johtajana ja taistelijana.


title: Paavo Korpi

text: Jääkäripataljoona 2:n komentajan esitys on lähetetty Päämajaan Karjalan Armeijan Esikunnan kirjelmällä N:o 3266/I/22/19.10.1941. Esitys on kirjattu Päämajan komento-osastolla 21.10.19141 (N:o 1620).


title: Paavo Korpi

text: ”Ehdotetaan Kar.A:n komentajan kenraali E. Heinrichsin esityksestä, että komentoryhmön joht. alikersantti Paavo Armas Korvelle myönnettäisiin Mannerheimin R 2…”


title: Paavo Korpi

text:
Vapaudenristin ritarikunnan hallitus on 4.11.1.941 laatinut suosituskirjelmän ylipäällikölle.
Esityslistan alkuperäinen päivämäärä .10.1941 on korjattu nimityspäivämääräksi 13.11.1941.


title: Paavo Korpi

text: ”Ylipäällikkö on pvm:llä 13.11.1941 nimittänyt Vapaudenristin 2. luokan Mannerheim-ristin ritariksi alikersantti Paavo Armas Korven…”


title: Judd Apatow

text: Judd Apatow (s. 6. joulukuuta 1967 Syosset, New York) on yhdysvaltalainen käsikirjoittaja, ohjaaja ja tuottaja. Hän on tehnyt työtä sekä elokuvien parissa että televisioon.


title: Judd Apatow

text: Apatow perusti vuonna 1999 oman Apatow Productions -yhtiönsä. Hänet on palkittu vuonna 1993 Emmy-palkinnolla. Hän on ollut vuodesta 1997 naimisissa Leslie Mannin kanssa ja saanut kaksi lasta.


title: Judd Apatow

text: Ehkä parhaiten Judd Apatow on tullut tunnetuksi komedioillaan, joiden joukkoon lukeutuu hänen käsikirjoittamansa ja ohjaamansa "40 v. ja neitsyt" (2005). Hänen tuottamiaan ovat muiden muassa "Sähköputkimies" (1996) ja "" (2004).


title: Judd Apatow

text: Apatowin ohjauksiin lukeutuu "Paksuna" (2007), joka oli menestys sekä kriitikkojen keskuudessa että kaupallisesti, mutta joutui kirjailija Rebecca Ecklerin plagiointisyytteiden kohteeksi.


title: Kathryn Kuhlman

text: Kathryn Kuhlman (9. toukokuuta 1907 – 20. helmikuuta 1976) oli yhdysvaltalainen, baptistikirkkoon kuulunut uskonnollinen julistaja ja uskolla parantaja. Hänen katsotaan edustaneen yhteiskristillisyyttä ja ekumeenisuutta. Kuhlman lukeutui karismaattiseen liikkeeseen. "Hänen palvelutyönsä oli yksi karismaattisen liikkeen johtavimmista palvelutöistä, ellei kaikkein johtavin", toteaa helluntailais-karismaattisen kristillisyyden historiaa tutkinut yhdysvaltalainen saarnaaja Roberts Liardon.


title: Kathryn Kuhlman

text: Suuret kirkkokunnat kiittelivä Kuhlmanin palvelutehtävää myös aikansa puhtaimmaksi Pyhän Hengen palvelutyöksi. Kuhlman kammosi fanaattisuutta ja epäraittiita metodeja. Hän ei voinut esim. sietää huutamista kokouksissaan. Kuhlmanin esikuva oli kanadalais-amerikkalainen naisevankelista Aimee Semple McPherson.


title: Kathryn Kuhlman

text: Kuhlman piti joukkokokouksia, ja hänellä oli oma TV-ohjelma. Vuonna 1972 hän vieraili paavin luona Roomassa ja sai häneltä siunauksen toiminnalleen.


title: Kathryn Kuhlman

text: Kuhlman ei vieraillut koskaan Suomessa, mutta hän on tunnettu kristillisissä piireissä. Monet suomalaiset vierailivat hänen kokouksissaan ulkomailla. Jerusalemissa ja Tel Avivissa marraskuussa vuonna 1975 pidetyssä Toisessa Pyhän Hengen konferenssissa oli mukana suuri määrä suomalaisia. Ihannematkat oli lennättänyt kokoukseen 300 osallistujaa ja osa suomalaisista oli saapunut Australiasta asti. Mukana olivat mm. Niilo Yli-Vainio, Olavi ja Ester Syväntö. Veikko Manninen kävi Chicagon konferenssissa 1973 ja sai siellä tilaisuuden osallistua kahdesti Kathryn Kuhlmanin kokoukseen.


title: Kathryn Kuhlman

text: Useita hänen kirjojaan on käännetty suomeksi. Kuhlman kuoli sydänleikkaukseen vuonna 1976.


title: Aarre Voutilainen

text: Aarre Alfred Voutilainen (27. syyskuuta 1919 Leppävirta – 10. huhtikuuta 2000 Leppävirta) oli suomalainen sotilas ja Mannerheim-ristin ritari. Ritariksi hänet nimitettiin 19. marraskuuta 1941 numerolla 36. Sotilasarvoltaan Voutilainen oli nimityshetkellä alikersantti, mutta hänet ylennettiin välittömästi 2. luokan Mannerheim-ristin myöntämisen jälkeen kersantiksi. Voutilainen toimi siviilielämässä maanviljelijänä.


title: Aarre Voutilainen

text: 6. syyskuuta 1941 Enemajoen taistelussa Voutilainen tuhosi konepistoolilla kymmeniä vihollisia, haavoittuen itse taistelussa. Myöhemmin hän vapaaehtoisena partionjohtajana neljä eri kertaa tunkeutui syvälle vihollisen selustaan ja tärkeisiin keskuksiin ja toi palatessaan komppaniansa etenemistä suuresti edistäviä tietoja.


title: Aarre Voutilainen

text: Aarre Voutilainen osallistui ylipäällikkö Mannerheimin 75-vuotispäivän viettoon 4. kesäkuuta 1942. Voutilainen pääsi kättelemään Adolf Hitleriä ja ruokailemaan marsalkka Mannerheimin salonkivaunussa. Maanviljelijä Voutilainen oli raitis mies ja tilasi ruokajuomaksi maitoa, kun ”herrat” joivat konjakkia.


title: Aarre Voutilainen

text: Voutilaisesta tekee historiallisen Mannerheim-ristin ritarin se, että hänelle esitettiin Vapaudenristin 1. luokan Mannerheim-ristiä ainoana miehistöön kuuluvana sotilaana. Kenraali Erik Heinrichs puolsi esitystä, jossa mainitaan Voutilaisen pelastaneen 8. joulukuuta 1941 tulvaveden saartamana olleen komppanian päällikön ja kaksi oman komppanian miestä uiden kolme kertaa jäisen tulvaveden yli, joka kerta tuoden kohmettuneita asetovereitaan pois pelastaen täten tällä sankariteollaan komppanian päällikkönsä ja kaksi aseveljeään varmasta kuolemasta.


title: Aarre Voutilainen

text: "Teko suoritettiin 30 asteen pakkasessa komppanian muiden miesten katsellessa, kuinka Mannerheim-ristin ritari, jolla jo ennestään on sotilaskunniaa tarpeeksi, täysin altruistisesti kolmasti osoittaa, ettei hänessä ole annettu suuri tunnustus mennyt väärään mieheen" (suora lainaus Heinrichsin puoltamasta esityksestä).


title: Aarre Voutilainen

text: Heinrichsin puoltamassa esityksessä lukee myös, että kersantti Voutilainen on sotilasarvoonsa, virka-asemaansa ja ikäänsä sekä saamaansa sotakoulutukseen nähden joutunut suorittamaan taistelutehtäviä, jotka säännöllisesti annetaan upseereille ja vaikuttanut niiden onnistuneilla suorituksilla sekä suoranaisesti että välillisesti jopa operatiivisiin saavutuksiin. Esitystä ei kuitenkaan lopulta hyväksytty.


title: Aarre Voutilainen

text: Voutilainen ylennettiin vääpeliksi 6. joulukuuta 1968. Vuonna 1978 hänet nimitettiin Leppävirran Kunnia-ammattilaiseksi. Hän toimi kotikuntansa kunnanvaltuustossa yli kaksi vuosikymmentä.


title: Veikko Saarelainen

text: Veikko Saarelainen (13. syyskuuta 1919 Kontiolahti – 26. joulukuuta 1968 Pielisjärvi) oli Mannerheim-ristin ritari numero 37. Jääkäripataljoona 3:n konekiväärikomppaniassa konekivääriampujana toiminut Saarelainen tuhosi Salmin ja Tulemajärven tienhaarassa 27. heinäkuuta 20 vihollisen kuorma-autoa ja niiden mukana tulleen jalkaväkikomppanian. Hänet nimitettiin Mannerheim-ristin ritariksi 19. marraskuuta 1941. Sotilasarvoltaan hän oli nimityshetkellä korpraali. Saarelainen työskenteli ennen sotaa maanviljelijänä, ja sotien jälkeen muun muassa myymälänhoitajana. Hän oli mukana perustamassa Lieksan Rintamamiesveteraaniyhdistystä ja toimi Mannerheim-ristin ritarien säätiön säädekirjan allekirjoittajana 1954.


title: Juha-Pekka Hytönen

text: Juha-Pekka Hytönen (s. 22. toukokuuta 1981 Jyväskylä) on suomalainen jääkiekkohyökkääjä, joka edustaa SM-liigajoukkue JYPiä. Hän toimii joukkueen kapteenina. Hytönen on pelipaikaltaan keskushyökkääjä.


title: Juha-Pekka Hytönen

text: Hytönen aloitti jääkiekkoilun JYP:n C- ja B-nuorten joukkueissa. Kaudella 2000–2001 JYP nosti Hytösen juniorijoukkueestaan SM-liigajoukkueeseen. Kahden liigakauden jälkeen Hytönen siirtyi kaudeksi 2002–2003 hakemaan vauhtia uraansa Mestiksen Jukureista. Jukureissa Hytönen pääsi kauden päätteeksi juhlimaan Mestiksen mestaruutta. Hytösestä tuli JYPin kapteeni lokakuussa 2006, kun edellinen kapteeni Tommi Kovanen vaihtoi yllättäen seuraa. Kaudella 2008–2009 Hytönen voitti JYP:issä Suomen mestaruuden.


title: Juha-Pekka Hytönen

text: Hytönen kirjoitti tammikuussa 2010 JYPin kanssa mallia mallia 1+1+2 olleen jatkosopimuksen vuoteen 2014 saakka. Ensimmäisen kauden Hytönen pelaisi varmuudella JYPissä, mutta ensimmäisen ja toisen kauden jälkeen Hytösellä oli mahdollisuudet siirtyä ulkomaille. Jos Hytönen ei olisi siirtynyt viimeistään 2012 ulkomaille sopimus olisi jatkunut automaattisesti vuoteen 2014 asti. Hytösen jatkaessa ulkomailla useamman vuoden sopimuksen kaksi viimeistä vuotta mitätöityisivät. Hytönen pelasikin JYPissä kevääseen 2012, jolloin Hytönen voitti joukkueessa toisen Suomen mestaruutensa. Kaudelle 2012–2013 hän käytti KHL-optionsa ja teki vuoden sopimuksen KHL-joukkue Amur Habarovskin kanssa. Hän pelasi Amurissa yhden kauden, jonka jälkeen hän siirtyi Sveitsiin.


title: Juha-Pekka Hytönen

text: Kaudeksi 2016–2017 Hytönen palasi JYPiin nelivuotisella sopimuksella. Hänet nimettiin myös joukkueen kapteeniksi.


title: Juha-Pekka Hytönen

text: Vuonna 1999 Hytönen valittiin Suomen alle 18-vuotiaiden maajoukkueeseen ja seuraavana vuonna alle 20-vuotiaiden maajoukkueeseen.


title: Juha-Pekka Hytönen

text: Hytönen on edustanut Suomea maailmanmestaruuskilpailuissa vuonna 2009, jolloin Suomi sijoittui viidenneksi ja 2013, jolloin Suomi sijoittui neljänneksi.


title: Eino Wenäläinen

text: Eino Edvin Wenäläinen (1. maaliskuuta 1921 Turku – 10. heinäkuuta 1997 Vaasa) oli suomalainen sotilas ja Mannerheim-ristin ritari numero 38. Jääkäripataljoona 4:ssä konepistoolimiehenä palvellut Wenäläinen nimitettiin Mannerheim-ristin ritariksi 19. marraskuuta 1941. Sotilasarvoltaan hän oli nimityshetkellä korpraali. Siviilielämässä hän työskenteli rakennusmiehenä ja koneenasentajana.


title: Yrjö Tamminen

text: Yrjö Alfons Tamminen (26. huhtikuuta 1921 Kalvola – 12. heinäkuuta 1943 Kuuttilahti) oli suomalainen sotilas ja Mannerheim-ristin ritari numero 39. Mannerheim-ristin ritariksi hänet nimitettiin 19. marraskuuta 1941.


title: Yrjö Tamminen

text: Panssarintorjuntatykin johtajana 1. Jääkäriprikaatissa toiminut Tamminen tuhosi vihollisen suorasuuntaus- ja ilmatorjunta-aseita, raivaten tietä hyökkääville suomalaisjoukoille.


title: Yrjö Tamminen

text: Siviilielämässä lasitehtaan työmiehenä työskennellyt alikersantti Tamminen katosi jatkosodassa heinäkuussa 1943.


title: Gimme More

text: "Gimme More" on yhdysvaltalaisen poplaulajan Britney Spearsin kappale. Se julkaistiin "Blackout"-albumin ensimmäisenä singlenä lokakuussa 2007.


title: Gimme More

text: Kappaleen musiikkivideon on ohjannut Jake Sarfaty. Video kuvattiin Los Angelesin keskustassa sijaitsevassa varastorakennuksessa heinä–elokuussa 2007. Musiikkivideon maailmanensi-ilta oli Yhdysvaltain iTunes Music Storessa 5. lokakuuta 2007. Televisiossa sen ensi-ilta oli 7. lokakuuta 2007 kanadalaisella MuchMusic-televisiokanavalla. Kappaleen musiikkivideo aiheutti kohua Spearsin strippauskohtauksen vuoksi, ja video joutuikin sensurointiin. Sensuroimatonta musiikkivideota saa näyttää Yhdysvalloissa vain öisin.


title: Gimme More

text: "Gimme Moresta" tuli Spearsin toiseksi suurin hitti Yhdysvalloissa. Vain esikoisingle "Baby One More Time" menestyi listalla paremmin. "Gimme More" pysyi kaksi viikkoa singlelistan sijalla kolme, minkä jälkeen se alkoi pudota listalla alemmas. Britanniassa kappale nousi ainoastaan nettilatauksilla listasijalle kolme.


title: Gimme More

text: "Gimme More" saavutti Yhdysvalloissa platinalevyyn oikeuttavan myyntimäärän helmikuussa 2008.


title: Albert Räsänen

text: Albert ”Ritari” Räsänen (3. marraskuuta 1895 Kaavi – 1. huhtikuuta 1963) oli suomalainen jääkärikapteeni ja Mannerheim-ristin ritari n:o 40. Hänen vanhempansa olivat maanviljelijä Heikki Räsänen ja Juliana Koponen. Hänen puolisonsa oli Aino Järveläinen.


title: Albert Räsänen

text: Räsänen kävi kansakoulun ja Reserviupseerikoulun vuonna 1926 sekä Taistelukoulun kanta-aliupseerikurssin vuosina 1933–1934.


title: Albert Räsänen

text: Maanviljelijänä Kaavilla toiminut Räsänen liittyi vapaaehtoisena Saksassa sotilaskoulutusta antavaan Jääkäripataljoona 27:ään 2. maaliskuuta 1916 ja sijoitettiin pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Albert Räsäsen jääkäriaikaa luonnehtii Joppe Karhunen kirjassaan: "tämä pohjimmiltaan tavallinen maanviljelijä niin sisäisesti kuin ulkoisestikin, silti mitä suurin soturi ja ryhmänsä tavallista loistavampi edustaja, joka oli aina palvelualttiina, tyynenrauhallisena ja henkilökohtaisesti mitä hurjapäisimpänä taistelijana sai ansioistaan Preussin 2. lk. rautaristin."


title: Albert Räsänen

text: Albert Räsänen astui Suomen armeijan palvelukseen 11. helmikuuta 1918 vääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan vääpeliksi 3. Jääkärirykmentin 5.Jääkäripataljoonan 2. komppaniaan. Hän otti osaa sisällissodan taisteluihin Tampereella ja Viipurissa.


title: Albert Räsänen

text: Sisällissodan jälkeen Räsänen palveli edelleen 3. Jääkärirykmentissä, jonka nimi ensin muuttui Savon jääkärirykmentti n:o 3:ksi ja myöhemmin Uudenmaan rykmentiksi. Hän toimi koulutusaliupseerina 2. komppaniassa, josta hänet siirrettiin 1. lokakuuta 1921 koulutusaliupseeriksi Hyökkäysvaunurykmenttiin, jonka nimi muutettiin ensin Hyökkäysvaunupataljoonaksi ja myöhemmin Erilliseksi hyökkäysvaunukomppaniaksi. Sotaisaa luontoaan tyydyttääkseen hän liittyi 14. joulukuuta 1921 Vienan Karjalan retkikuntaan, jossa hän toimi ensin joukkueenjohtajana ja 1. tammikuuta 1922 alkaen komppanianpäällikkönä Repolan pataljoonan 1. komppaniassa ja otti osaa Kuutamalahden ja Porajärven taisteluihin. Hän palasi myöhemmin uudelleen palvelukseen Erilliseen hyökkäysvaunukomppaniaan, jossa toimi sen jälkeen koulutusaliupseerina ja asentajana.


title: Albert Räsänen

text: Suomen Valkoisen Kaartin aliupseerikoulussa Räsänen toimi vuosina 1935 – 1937 sekä Erillisen Hyökkäysvaunukomppanian aliupseerikoulussa vuonna 1937. Välirauhan aikana hän toimi opettajana Panssaripataljoonan Panssarintorjunta komppaniassa. Hänen opetukseensa luotettiin ja häntä kunnioitettiin, koska hänestä sanottiin, että hän tietää kaiken tekniikasta ja taktiikasta panssarisodankäynnissä.


title: Albert Räsänen

text: Talvisotaan Räsänen osallistui komppanianpäällikkönä Panssaripataljoonassa Karjalankannaksella. Välirauhan aikana hän toimi edelleen samassa tehtävässä. Jatkosotaan hän osallistui jo 45 ikävuoteen ehtineenä Panssaripataljoonan Raskaan Panssarikomppanian päällikkönä kalustonaan venäläisellä T-28 "Postijuna" -vaunulla (vaunu on esillä Parolan panssarimuseossa), jolta ajalta hänelle myönnettiin 2. lk. Mannerheim-risti. Mannerheim-ristin ristiesitys saapui Mikkeliin 2. lokakuuta 1941 ja se kuului seuraavasti: "Esimerkillisen rohkea ja tarmokas toiminta raskaan panssarivaunujoukkueen johtajana Tuuloksen läpimurrossa, vallaten mm. 4 kenttätykkiä ja yhden panssariauton ja avaten siten tien vaikeaan tilanteeseen joutuneelle jalkaväkipataljoonalle. Hyökkäyksessä Petroskoita vastaan murtautui vihollisen vahvasti varustettuihin asemiin tuhoten lukuisia bunkkereita ja jatkoi hyökkäystä pimeällä kulkien itse jääkäreiden ja panssarivaunujen edellä". Tämän johdosta hänelle myönnettiin ritarin arvo 19. marraskuuta 1941.


title: Albert Räsänen

text: Vuonna 1943 hän siirtyi ensin komppanianpäälliköksi Panssarikoulutuskomppaniaan ja edelleen Panssariprikaatiin. Jatkosodassa hän osallistui taisteluihin Tuuloksessa, Syvärillä, Äänislinnassa, Karhumäessä ja Poventsassa sekä Lapin sotaan. Hän erosi vakinaisesta palveluksesta vuonna 1944. Hänet on haudattu Kaaville.


title: Viljo Laine

text: Viljo Erik Laine (9. lokakuuta 1908 Siikainen – 2. maaliskuuta 1977 Karvia) oli Mannerheim-ristin ritari numero 42. Panssarivaunun johtajana Panssaripataljoonassa toiminut Laine nimitettiin Mannerheim-ristin ritariksi 19. marraskuuta 1941. Sotilasarvoltaan Laine oli nimityshetkellä kersantti ja hän työskenteli siviilielämässä autonkuljettajana.


title: Toivo Häkkinen

text: Toivo Nikodemus Häkkinen (9. toukokuuta 1904 Leivonmäki – 15. toukokuuta 1944 Viipuri) oli Mannerheim-ristin ritari numero 46. Mannerheim-ristin ritarin arvon hän sai 14. tammikuuta 1942. Sotilasarvoltaan Häkkinen oli majuri.


title: Toivo Häkkinen

text: Häkkinen kuoli jatkosodassa 13. sotasairaalassa. Hänet on haudattu Leivonmäelle.


title: Jouko Hynninen

text: Jouko Untamo Hynninen (21. elokuuta 1907 Jäppilä – 5. marraskuuta 1983 Mikkeli) oli suomalainen kenraalimajuri ja Mannerheim-ristin ritari numero 47. (14.1.1942).Hurmerinta, Viitanen 2004: 96. Ritariksi nimitettäessä hän oli sotilasarvoltaan majuri.


title: Jouko Hynninen

text: Hynninen kävi reserviupseerikurssi 20:n 1931 ja Kadettikoulun 16. kadettikurssin 1932–1934. Hynninen toimi jo ennen sotaa nuorempana upseerina Jääkäripataljoona 3:ssa ja talvisodassa komppanianpäällikkönä.Jatkosodan ja Lapin sodan ajan Hynninen toimi Jääkäripataljoona 3:n komentajana. Mannerheim-ristin ritariksi hänet nimitettiin jatkosodan hyökkäysvaiheen jälkeen 14. tammikuuta 1942. Hän haavoittui sodan aikana kahdesti: 13.7.1941 Jalovaarassa sekä 13.7.1944 Vuosalmella.


title: Jouko Hynninen

text: Sodan jälkeen Hynninen jatkoi vielä vuoteen 1946 JP 3:n komentajana. 1946–1949 hän toimi JR 7:ssä ja 1949–1952 JR 9:ssä pataljoonankomentajana. 1952–1955 hän palveli 6. prikaatissa. Hynninen komensi Savon Prikaatia 1955–1965. Uransa päätteeksi hän toimi Kymen sotilasläänin komentajana 1965–1966 ja Sisä-Suomen Sotilasläänin komentajana 1966–1967. Poikkeuksellisen hänen kenraalimajurin arvostaan tekee se, että hän ei ollut suorittanut Sotakorkeakoulua, joka edellytettiin kenraalikuntaan ylennettäviltä henkilöiltä.


title: Teppo Hirvi-Kunnas

text: Teppo Taneli Hirvi-Kunnas (joissain lähteissä Hirvikunnas) (4. kesäkuuta 1919 Puumala – 10. maaliskuuta 1942 Vasilitskajan saari, Ääninen) oli Mannerheim-ristin ritari numero 53. Mannerheim-ristin ritarin arvon hän sai 20. huhtikuuta 1942. Sotilasarvoltaan Hirvi-Kunnas oli kornetti. Hirvi-Kunnas oli postuumi ritari, sillä hän kaatui Vodlajoen taakse tehdyllä partioretkellä ennen nimitystään ritariksi. Ruumis jäi kentälle.


title: Teppo Hirvi-Kunnas

text: Hirvi-Kunnaksen veli, lakit. yo, luutnantti Timo Hirvikunnas haavoittui Krivillä 7.12.1943 ja menehtyi kenttäsairaalassa. Timo Hirvikunnaksen hauta ja Teppo Hirvikunnaksen hautakivi ovat Haagan sankarihautausmaalla Helsingissä. Molemmat veljekset olivat suuria Kalevalan ystäviä, ja voittivat mm. ennen sotaa Suomalaisen Kirjallisuuden Seuran järjestämän Kalevalan kuvituskilpailun nuorille.